Forum u Budvi: Terorizam mora biti pobijeđen i kao ideja - Centar za evroatlantske studije - CEAS\nForum u Budvi: Terorizam mora biti pobijeđen i kao ideja\nRadio Slobodna Evropa, 6.6.2015\nDrugog, završnog dana To Be Secure Foruma u Budvi,na panelu o preoblikovanju bezbjednosnog sistema u svijetlu terorističkih prijetnji, učestvovao je general John Allen, izaslanik predsjednika SAD za globalnu koaliciju u borbi protiv "Islamske države". Učesnici panela složili su se da osim na vojnom polju, terorizam mora biti pobijeđen i kao ideja.\nŠezdeset i dvije nacije oformile su u septembru globalnu koaliciju za borbu protiv "Islamske države" (ISIS), čija se strategija sastoji od 5 principa, kazao je specijalni izaslanik predsjednika SAD general John R. Allen, koji predvodi ovu koaliciju. Prvi strateški aspekt je vojni, čine ga kampanja bombardovanja položaja ISIS-a i obuka iračkih bezbjednosnih snaga kako bi se olakšao napredak sirijskih elemenata.\n"Već smo pogodili 430 različitih ciljeva, ali su ostali ciljevi često u oblastima gdje može doći do kolateralne štete za civile. Dakle, često ne gađamo njihove ciljeve ne zato što ne znamo njihove lokacije, već zato što smo pažljivi kada postoji mogućnost izazivanja civilnih žrtava", kazao je Allen, dodajući da je veoma važan segment borbe protiv "Islamske države" i neutralisanje izvora njenog finansiranja.\n"'Islamska država' je samoodrživa u ekonomskom smislu i članice koalicije su radile puno da bismo smanjili njenu sposobnost da dođe do finansijskih sredstava kroz eksploataciju nafte, i da bismo spriječili njihov pristup područjima bogatim naftom", naveo je Allen.\nZaustavljanje protoka stranih boraca i aspekt stabilizacije u borbi protiv ISIS-a podrazumijevaju međunarodnu saradnju na nivou legislative, ali i uspostavljanja osnovnih infrastrukturnih standarda na područjima koja su bila pod kontrolom "Islamske države", ocjejuje američki general.\n"Trebamo usaglasiti mnoge pravne mjere da bismo kontrolisali kretanje stranih boraca iz jedne države u drugu, kao i da vidimo što se sa njima dešava kada se vrate u svoju državu. Dakle, moramo djelovati u području prevencije, rehabilitacije i reintegracije tih ljudi. Starteški segment djelovanja naše koalicije koji se odnosi na stabilizaciju, odnosi se na pomoć stanovništvu sa područja koja su bila pod kontrolom 'Islamske države'. Da im pružimo medicinsku zaštitu, posebno ženama i djeci koji su prošli kroz razne grozne stvari. Treba na tim područjima ponovo uspostaviti i službe za snabdijevanje energijom, vodom, itd", konstatovao je general Allen.\nNa panelu o preoblikovanju bezbjednosnog sistema je bilo riječi i o tome da se terorističke prijetnje poput "Islamske države" ne mogu poraziti samo vojnom akcijom.\nMinistarka odbrane Crne Gore Milica Pejanović-Đurišić je podsjetila da su većina stranih boraca uključenih u te terorističke akcije - mladi ljudi.\n"Oni su stari od 16 do 26 godina, moramo se suočiti sa tom specifičnošću. Njihove porodice ne podržavaju ono čime se oni bave, ali to možda znači da imamo kulturni problem, generacijski problem, neku vrstu nihilizma u toj generaciji. Naravno, može se reagovati vojnom akcijom, ali ne smatram da je jedino time može dobiti pozitivan efekat", izjavila je Pejanović-Đurišić.\nBorba protiv "Islamske države" će biti dugotrajna jer je treba poraziti i kao ideju, ocijenio je i general Allen.\n"Imamo dugoročnu borbu, vjerovatno će trajati duže od decenije. Imamo obavezu da dajemo poruke koje neutrališu poruke' Islamske države'. Dok ne porazimo samu ideju 'Islamske države', ona će se nastavljati", smatra Allen.\nTerorizam "Islamske države" je ključni destabilizirajući faktor na Bliskom Istoku koji zahtijeva hitnu međunarodnu reakciju. No, to je i dokaz da je terorizam danas jedan od glavnih problema globalne bezbjednosti i stabilnosti demokratskih društava, poručeno je sa skupa To Be Secure Foruma u Budvi.


Kakve scenarije „proigravaju“ velike NATO vežbe na Balkanu i u Crnom moru - 22.11.2021, Sputnik Srbija\nKakve scenarije „proigravaju“ velike NATO vežbe na Balkanu i u Crnom moru\nPovećanjem vojnih vežbi NATO-a ugrožava se mir u Evropi i pravi sve izglednijim scenario nekih lokalnih ratova koji brzo mogu preći u regionalne, kod kojih se... 22.11.2021, Sputnik Srbija\nOn ovako komentariše činjenicu da je iz Sjedinjenih Američkih Država u grčku luku Aleksandropulis dopremljeno 120 helikoptera, hiljadu borbenih vozila i druge tehnike, a u sklopu vojne vežbe NATO koja će se, prema pisanju grčkih medija, održati u Rumuniji, Bugarskoj, na Balkanu i u centralnoj Evropi.Ova operacija ocenjena je kao jedna od najvećih američkih vojnih misija usmerena na jačanje američkog i NATO prisustva na Balkanu i Crnom moru, dok je Ministarstvo odbrane Rusije saopštilo da takvi manevri destabilizuju situaciju u regionu.Vežbe NATO pretnja miru u EvropiPrema rečima Mitra Kovača, ovaj američki desant na Balkan predstavlja nastavak već učvršćene strategije Sjedinjenih Američkih Država koja se operacionalizuje preko vodećih država članica NATO, a prvenstveno, kako ističe, preko članica Alijanse na istoku.„Snage koje se baziraju na liniji sukobljenosti uglavnom gravitiraju ka crnomorskom regionu koji ima strateški značaj. On je u neposrednoj blizini Ukrajine i Gruzije, a znamo da su to dve krize koje su uspostavljane direktnim uticajem Zapada sa ciljem da se te dve države istrgnu iz, po njihovom mišljenju, „zagrljaja“ Rusije. Naime, reč je o veoma bitnom regionu pa su u tom smislu rađene i mnoge simulacije angažovanja kopnenih, vazduhoplovnih i pomorskih snaga. Ove vežbe su deo tog scenarija proigravanja uloge tih snaga u eventualnom sukobu u koji bi bile uključene prvenstveno evropske države članice NATO, dok su Sjedinjene Američke Države tu sa svojom tehnikom“, objašnjava Kovač.Ova vežba je, kako dodaje, respektabilna po broju angažovanih sredstava, ali ona nema neki regionalni i strateški značaj, iako jeste u funkciji pridobijanja saveznika da u njoj učestvuju.„Tu se Amerikanci postavljaju kao mentori sa namerom da uključe što više drugih snaga članica NATO pakta i da potpomognu istočne države koje su primljene u Alijansu. Verujem da SAD za sada proigravaju potencijalne scenarije koje bi uključile prvenstveno Ukrajinu i pojedine pristrasne članice NATO pakta, poput Poljske, pa i Nemačke, kao i deo britanskih snaga i po mogućnosti francuskih, a kako bi eventualno u nekom potencijalom lokalnom, odnosno posle i regionalnom ratu, napravile scenario „iscrpljivanja“ Rusije i brzog „zauzimanja“ Donjecka i Luganska“, ukazuje naš sagovornik.Osetljiv trenutakVojnopolitički komentator Vlade Radulović objašnjava da su Sjedinjene Američke Države nekoliko serija različitih vežbi, poput vežbi „Difender“, do sada koncipirale iz dva razloga – logističkog premeštanja ljudstva i teške tehnike sa jednog kraja Evrope na drugi, ali i povećanja stepena interoperabilnosti između pripadnika različitih armija država saveznica u okviru NATO-a.„U skladu sa tim i posmatram ovu vežbu i ona za mene ne predstavlja novost budući da je zvanična najava da će do nje doći bila još polovinom oktobra. Ona je možda iznenađenje za širu javnost, ali činjenica je da ova vežba planirana već neko vreme, a nekoliko puta je u samoj luci Aleksandropulis tim povodom boravio vojni izaslanik SAD u Grčkoj. Međutim, nekako se čini da je trenutak u kome se ovo dešava prilično problematičan jer imamo tenzije na belorusko-poljskoj granici, razmeštanje vojske u Estoniji i Letoniji, kao i tenzije koje postoje na istoku Ukrajine i razmeštanje i ukrajinske vojske i oružanih snaga Ruske Federacije. Tako da malo zabrinjava to što ovde ipak govorimo o velikom broju ljudstva i vojne tehnike i to u trenutku u kome se Evropa sada nalazi“, navodi Radulović.U tom smislu, kako kaže, razume da postoje određene bojazni da ovakve vežbe mogu prerasti u nešto mnogo ozbiljnije zbog trenutka u kome se nalazimo.„Ja ne bih koristio termin rat, ali možda mogu biti uvertira za neki sukob. Ali ipak, ja to ne bih tako posmatrao jer je suštinski reč o vežbama koje su ranije dogovorene i vežbama koje SAD inače, naročito od prošle i ove godine sprovode na teritoriji Evrope, kako u okviru NATO tako i samostalno. Za očekivati je da će vežbe ovakvog tipa biti održavane svake godine, s tim što kada govorimo o vežbama na nivou NATO-a interesantno je će u njima neparnim godinama broj američkih vojnika biti nešto manji zbog toga što oni slične vežbe imaju i na Pacifiku. Ali mislim da možemo očekivati da će takve vežbe u budućnosti podrazumevati na desetine hiljada vojnike i sredstava ratne tehnike u svim vidovima, odnosno ratno vazduhoplovstvo, mornaricu i jedinice kopnene vojske“, ističe Radulović.Evropske države ne vide bezbednosni problemMitar Kovač primećuje da Rusija na ove manevre SAD i NATO ne može blagonaklono gledati iz više razloga.Koliko je ovakvo gomilanje NATO trupa zabrinjavajuće govori i činjenica, podseća naš sagovornik, da se u Evropi svaki konflikt, uključujući i one manjih razmera poput oružanih sukoba na prostoru bivše SFRJ, jedva kontrolisao od strane velikih sila.„U tom smislu je jasno da i ovakvi potencijalni sukobi, na većem prostoru i sa ukrštanjem geostrateških interesa velikih sila, mogu ugroziti druge male države i narode, posebno tamo gde postoje nerešeni problemi. Na žalost, prostor Zapadnog Balkana i Balkana uopšte je i istorijski i aktuelno opterećen različitim scenarijima rešavanja postojećih problema, bilo da su oni vezani za granične sporove, nacionalna pitanja ili konflikte iz prošlosti“, upozorava Kovač.Da se veliki ne zaigrajuVlade Radulović kaže da je za sve u životu, bila to ljubav, svađa, posao ili rat, uvek potrebno - dvoje.„Bojim se da se pitanje bezbednosti, vojske i odbrane sve češće, da ne kažem uvek svodi na to neko političko polje i politička prepucavanja. Tako na američke opaske da Rusija pravi velike vežbe i raspoređuje svoje snage, Moskva odgovara da vežba u okviru svojih granica, dok na kritike da SAD raspoređuje veliki broj ljudstva i tehnike na teritoriji istočne Evrope Amerika odgovara da to čini u okviru granica NATO-a. To je dakle problem koji se može posmatrati sa dva kraja i bojim se da se nikada neće doći do konsenzusa. Ja razumem i istok i zapad, ali me kao nekoga ko se nalazi na Balkanu brine da se u tom nekom „igranju“ velikih neko ne zaigra previše, pa da to ode nekom nezgodnom putanjom, jer tu onda ne bismo govorili o nekom ograničenom sukobu, konfliktu ili čarkama, već o oružanom sukobu koji bi, usudio bih se da kažem, imao apokaliptične razmere“, zaključuje Radulović za Sputnjik.\nnato, balkan, amerika, zajedničke vojne vežbe\n22:35 22.11.2021 (Osveženo: 14:14 23.11.2021)\nPovećanjem vojnih vežbi NATO-a ugrožava se mir u Evropi i pravi sve izglednijim scenario nekih lokalnih ratova koji brzo mogu preći u regionalne, kod kojih se pak ne može zasigurno tvrditi da li će ostati u tim okvirima, ocenjuje direktor Evroazijskog bezbednosnog foruma prof. dr Mitar Kovač.\nOn ovako komentariše činjenicu da je iz Sjedinjenih Američkih Država u grčku luku Aleksandropulis dopremljeno 120 helikoptera, hiljadu borbenih vozila i druge tehnike, a u sklopu vojne vežbe NATO koja će se, prema pisanju grčkih medija, održati u Rumuniji, Bugarskoj, na Balkanu i u centralnoj Evropi.\nOva operacija ocenjena je kao jedna od najvećih američkih vojnih misija usmerena na jačanje američkog i NATO prisustva na Balkanu i Crnom moru, dok je Ministarstvo odbrane Rusije saopštilo da takvi manevri destabilizuju situaciju u regionu.\nVežbe NATO pretnja miru u Evropi\nPrema rečima Mitra Kovača, ovaj američki desant na Balkan predstavlja nastavak već učvršćene strategije Sjedinjenih Američkih Država koja se operacionalizuje preko vodećih država članica NATO, a prvenstveno, kako ističe, preko članica Alijanse na istoku.\n„Snage koje se baziraju na liniji sukobljenosti uglavnom gravitiraju ka crnomorskom regionu koji ima strateški značaj. On je u neposrednoj blizini Ukrajine i Gruzije, a znamo da su to dve krize koje su uspostavljane direktnim uticajem Zapada sa ciljem da se te dve države istrgnu iz, po njihovom mišljenju, „zagrljaja“ Rusije. Naime, reč je o veoma bitnom regionu pa su u tom smislu rađene i mnoge simulacije angažovanja kopnenih, vazduhoplovnih i pomorskih snaga. Ove vežbe su deo tog scenarija proigravanja uloge tih snaga u eventualnom sukobu u koji bi bile uključene prvenstveno evropske države članice NATO, dok su Sjedinjene Američke Države tu sa svojom tehnikom“, objašnjava Kovač.\nOva vežba je, kako dodaje, respektabilna po broju angažovanih sredstava, ali ona nema neki regionalni i strateški značaj, iako jeste u funkciji pridobijanja saveznika da u njoj učestvuju.\n„Tu se Amerikanci postavljaju kao mentori sa namerom da uključe što više drugih snaga članica NATO pakta i da potpomognu istočne države koje su primljene u Alijansu. Verujem da SAD za sada proigravaju potencijalne scenarije koje bi uključile prvenstveno Ukrajinu i pojedine pristrasne članice NATO pakta, poput Poljske, pa i Nemačke, kao i deo britanskih snaga i po mogućnosti francuskih, a kako bi eventualno u nekom potencijalom lokalnom, odnosno posle i regionalnom ratu, napravile scenario „iscrpljivanja“ Rusije i brzog „zauzimanja“ Donjecka i Luganska“, ukazuje naš sagovornik.\nVojnopolitički komentator Vlade Radulović objašnjava da su Sjedinjene Američke Države nekoliko serija različitih vežbi, poput vežbi „Difender“, do sada koncipirale iz dva razloga – logističkog premeštanja ljudstva i teške tehnike sa jednog kraja Evrope na drugi, ali i povećanja stepena interoperabilnosti između pripadnika različitih armija država saveznica u okviru NATO-a.\n„U skladu sa tim i posmatram ovu vežbu i ona za mene ne predstavlja novost budući da je zvanična najava da će do nje doći bila još polovinom oktobra. Ona je možda iznenađenje za širu javnost, ali činjenica je da ova vežba planirana već neko vreme, a nekoliko puta je u samoj luci Aleksandropulis tim povodom boravio vojni izaslanik SAD u Grčkoj. Međutim, nekako se čini da je trenutak u kome se ovo dešava prilično problematičan jer imamo tenzije na belorusko-poljskoj granici, razmeštanje vojske u Estoniji i Letoniji, kao i tenzije koje postoje na istoku Ukrajine i razmeštanje i ukrajinske vojske i oružanih snaga Ruske Federacije. Tako da malo zabrinjava to što ovde ipak govorimo o velikom broju ljudstva i vojne tehnike i to u trenutku u kome se Evropa sada nalazi“, navodi Radulović.\nU tom smislu, kako kaže, razume da postoje određene bojazni da ovakve vežbe mogu prerasti u nešto mnogo ozbiljnije zbog trenutka u kome se nalazimo.\n„Ja ne bih koristio termin rat, ali možda mogu biti uvertira za neki sukob. Ali ipak, ja to ne bih tako posmatrao jer je suštinski reč o vežbama koje su ranije dogovorene i vežbama koje SAD inače, naročito od prošle i ove godine sprovode na teritoriji Evrope, kako u okviru NATO tako i samostalno. Za očekivati je da će vežbe ovakvog tipa biti održavane svake godine, s tim što kada govorimo o vežbama na nivou NATO-a interesantno je će u njima neparnim godinama broj američkih vojnika biti nešto manji zbog toga što oni slične vežbe imaju i na Pacifiku. Ali mislim da možemo očekivati da će takve vežbe u budućnosti podrazumevati na desetine hiljada vojnike i sredstava ratne tehnike u svim vidovima, odnosno ratno vazduhoplovstvo, mornaricu i jedinice kopnene vojske“, ističe Radulović.\nEvropske države ne vide bezbednosni problem\nMitar Kovač primećuje da Rusija na ove manevre SAD i NATO ne može blagonaklono gledati iz više razloga.\n„NATO je do sada prekršio sve usmene i pisane sporazume sa Rusijom i nasilno se ponaša prema svim strateškim interesima Rusije i ne želi da ih uvažava. Reč je, u suštini, o strateškom zaokruživanju i opkoljavanju teritorije Rusije od baltičkih država pa do Bliskog istoka i verujem da to u političkom smislu neće doneti stabilnost na evropskom kontinentu, kao i da evropske države ne vide u kakav bezbednosni problem ih uvlače Sjedinjene Američke Države“, napominje Kovač.\nKoliko je ovakvo gomilanje NATO trupa zabrinjavajuće govori i činjenica, podseća naš sagovornik, da se u Evropi svaki konflikt, uključujući i one manjih razmera poput oružanih sukoba na prostoru bivše SFRJ, jedva kontrolisao od strane velikih sila.\n„U tom smislu je jasno da i ovakvi potencijalni sukobi, na većem prostoru i sa ukrštanjem geostrateških interesa velikih sila, mogu ugroziti druge male države i narode, posebno tamo gde postoje nerešeni problemi. Na žalost, prostor Zapadnog Balkana i Balkana uopšte je i istorijski i aktuelno opterećen različitim scenarijima rešavanja postojećih problema, bilo da su oni vezani za granične sporove, nacionalna pitanja ili konflikte iz prošlosti“, upozorava Kovač.\nDa se veliki ne zaigraju\nVlade Radulović kaže da je za sve u životu, bila to ljubav, svađa, posao ili rat, uvek potrebno - dvoje.\n„Bojim se da se pitanje bezbednosti, vojske i odbrane sve češće, da ne kažem uvek svodi na to neko političko polje i politička prepucavanja. Tako na američke opaske da Rusija pravi velike vežbe i raspoređuje svoje snage, Moskva odgovara da vežba u okviru svojih granica, dok na kritike da SAD raspoređuje veliki broj ljudstva i tehnike na teritoriji istočne Evrope Amerika odgovara da to čini u okviru granica NATO-a. To je dakle problem koji se može posmatrati sa dva kraja i bojim se da se nikada neće doći do konsenzusa. Ja razumem i istok i zapad, ali me kao nekoga ko se nalazi na Balkanu brine da se u tom nekom „igranju“ velikih neko ne zaigra previše, pa da to ode nekom nezgodnom putanjom, jer tu onda ne bismo govorili o nekom ograničenom sukobu, konfliktu ili čarkama, već o oružanom sukobu koji bi, usudio bih se da kažem, imao apokaliptične razmere“, zaključuje Radulović za Sputnjik.


Planinari trasirali novu stazu\nSrna 11.12.2013 10:27\nTREBINJE - Članovi Planinarskog društva "Vučji zub" iz Trebinja trasirali su novu šetačku stazu na području Kučinog brda iznad grada, a ovih dana planiraju da je markiraju, nakon čega slijedi uređenje.\nPovodom 11. decembra, Međunarodnog dana planinara, iz trebinjskog društva najavljeno je niz aktivnosti na uređenju, markiranju i održavanju staza na planinama Orjen, Bjelasnica i Leotar.\n"Ovo će biti druga markirana staza od početka godine koja je namijenjena za takozvane šetačke ture. Osim staze 'Oko Pogače' /Leotar/ nova staza je izuzetno interesantna, s obzirom da nas vodi do nesvakidašnjeg i intrigatnog fenomena 'Kamene oči' /Kučino brdo/", kažu u Planinarskom društvu i podsjećaju da će to biti osma uređena i markirana staza u neposrednoj blizini grada.\nPlaninari navode da je ukupna dužina staze oko 7 kilometara i da polazi od Geljevog mosta, dijelom prolazi kroz borovu šumu i "kamenim policama" vodi do odredišta, sa jedinstvenim pogledom na panoramu Trebinja.\nIz Planinarskog društva Trebinje apeluju na sugrađane da čuvaju svaki bor, stogodišnju muniku i bukvu na Orjenu, ističući da će priroda uzvratiti istom mjerom.\nManastir Zavala nekad i sad


SARADNJA PHARMANOVE I PLESNOG SAVEZA SRBIJE\nPetak, 30 Januar 2015 09:14\nKONFERENCIJA ZA NOVINARE, ČETVRTAK 27.11.2014, 12h, PRESS CENTAR UNS-a\nFarmaceutska kompanija Pharmanova i Plesni Savez Srbije ozvaničili su početak saradnje na konferenciji za novinare koja je održana u četvrtak 27. novembra u Press centru Udruženja novinara Srbije u Beogradu.\nJedan od novih proizvoda u Direkt liniji kompanije Pharmanova – Vitamin C Direkt+Zn, biće posebna podrška na svim sportskim događajima u organizaciji Plesnog saveza Srbije, kao i plesačima i članovima saveza, ali svim drugim ljubiteljima plesa koji su ovu aktivnost izabrali kao svoj način rekreacije.\nU skladu sa svojim strateškim opredeljenjem da konstantno inovira proces poslovanja, kompanija Pharmanova kontinuirano ulaže u promociju stvaranja i negovanja dobrih životnih navika, bavljenja sportom i rekreacijom kao vidovima očuvanja zdravlja.\nTradiciju ulaganja u prosperitetne sportiste i insistitucije sporta Pharmanova je već potvrdila saradnjom sa Savezom za sport i rekreaciju Srbije, sa mladom i ambicioznom teniserkom Jovanom Jakšić, a od ove jeseni i sa Plesnim savezom Srbije, institucijom koja u Srbiji afirmiše i razvija sportski ples.\nPružanjem podrške Plesnom savezu Srbije u afirmaciji sportskog plesa, Pharmanova će nastojati da da svoj doprinos podsticanju njegovih aktivnosti i razvoju svih onih pozitivnih vrednosti koje ples donosi. Isto tako, Plesni savez Srbije prepoznao je kompaniju Pharmanova kao domaćeg proizvodjača dodataka ishrani čiji kvalitetni proizvodi mogu da budu značajna pomoć sportistima, kao i svim onim rekreativcima koji su izabrali ples kao svoj vid rekreacije.\nPharmanova - tradicija, poverenje, kvalitet, inovativnost\nPharmanova je domaća farmaceutska kuća koja je za više od dve decenije postojanja stekla status lidera u proizvodnji herbalnih proizvoda i postala simbol kvalitetne proizvodnje i dinamičnog poslovanja. Tradicija, poverenje, kvalitet i inovativnost su obeležja kontinuiteta poslovanja kompanijie Pharmanova.\nPharmanova d.o.o. društvo za proizvodnju farmaceutskih proizvoda osnovano je 1991. godine, a proizvodnjom se bavi od 1996. godine. Proizvodni asortiman kompanije uključuje lekove, dijetetske proizvode – dodatke ishrani, medicinska sredstva i predmete opšte upotrebe.\nNaši brendovi godinama su sticali poverenje potrošača svojim prepoznatljivim kvalitetom i njihovo dugogodišnje prisustvo na tržištu dokaz je da je ime naše kompanije vremenom postalo simbol kvalitetne proizvodnje i dinamičnog poslovanja, ne samo u Srbiji, već i u regionu. Danas se proizvodi kompanije Pharmanova izrađuju u modernom proizvodnom objektu koji se nalazi u Obrenovcu. Fabrika je projektovana i izvedena u skladu sa zahtevima GMP (Dobra proizvodjačka praksa) zbog čega nas javnost, kako u Srbiji, tako i u inostranstvu, prepoznaje kao odgovornog i kvalitetnog proizvodjača.\nTo nas istovremeno obavezuje da konstantno ulažemo u poboljšanje kvaliteta proizvoda, u inovativne formulacije, u nove procese proizvodnje i poslovanja. Otuda, Pharmanova konstantno unapredjuje i inovira svoj proizvodni portfolio kako bi održala lidersku poziciju na tržištu - pratimo trendove, usvajamo nova znanja i brzo se prilagodjavamo.\nPlesni savez Srbije - istorija, trofeji, prestižne nagrade\nU Srbiji se razvojem, afirmacijom i promocijom plesa kao zvanična institucija bavi Plesni Savez Srbije, član Međunarodne federacije sportskog plesa (World Dance Sport Federation) sa dugom istorijom negovanja sportskog plesa u Srbiji. Srbija ima veliki broj talentovanih plesača, kao i trofejnih plesnih klubova, čija dosadašnja postignuća obećavaju. Krajem septembra ove godine, jednom od najtrofejnijih plesnih klubova u Srbiji dodeljena je organizacija prestižnog međunarodnog takmičenju u sportskom plesu, „WDSF International BeoDance Open – trofej Beograda 2014“ sa učešćem od oko 600 najboljih plesnih parova iz više od 25 zemalja sveta.


Kurti: Kosovo je talac korumpiranih političara i kriminala | EurActiv Srbija\nKurti: Kosovo je talac korumpiranih političara i kriminala\nObjavljeno : 08.10.2019.\t Tweet\nLider pokreta Samoopredeljenje sa Kosova Aljbin Kurti izjavio je da se zalaže za politiku punog reciprociteta prema Beogradu i da se ne slaže sa ukidanjem taksi na robu iz Srbije, kao ni sa političkom trgovinom kojom bi Kosovo za ukidanje carina od EU dobilo liberalizaciju viznog režima.\n"Zaista nisam za to da se te carine ukinu, ali bi mi bila draža politika punog reciprociteta. Srbija, na primer, ne prihvata naše registarske tablice niti proizvode na kojima kao mesto porekla piše 'Made in Kosova'. To je apsurdno i dokle god proizvodi sa našom oznakom nisu dozvoljeni u Srbiji, ne bi trebalo ni ovde da bude dozvoljena prodaja robe iz Srbije", rekao je Kurti u intervjuu za nemački dnevni list Frankfurter algemajne cajtung (FAZ).\nOn je, međutim, dodao da je jedan od rezultata taksi na robu iz Srbije posredno bilo i nešto što nema veze sa ekonomijom, a to je da su doprinele da "sa stola bude skinuta nesrećna ideja razmene teritorija između Srbije i Kosova".\nNa sugestiju da su nemačka kancelarka Angela Merkel i francuski predsednik Emanuel Makron kosovskom premijeru Ramušu Haradinaju ponudili da se zauzmu za ukidanje viznog režima za Kosovo ako on ukine takse na srpsku robu, Kurti je rekao da nije pristalica te vrste trgovine.\n"Reč je o tome da se u ovoj zemlji suzbije korupcija. Kako bi svako u EU mogao da se uveri da je Kosovo započelo novo poglavlje. Ispunili smo svih 96 uslova Evropske komisije za ukidanje viza, pa ipak je Kosovo u mnogim zemljama na zlom glasu. Sa tim treba da se izborimo. Utisak koji o nama postoji u glavnim gradovima nije dobar. Treba u sopstvenom interesu da se borimo protiv organizovanog kriminala i korupcije", rekao je Kurti.\nOn je ocenio da je pravosudna misija EU na Kosovu Euleks naizgled imala za cilj izgradnju struktura pravne države, ali da je "prava misija Euleksa bila kratkoročna politička stabilnost".\n"Govorilo se o pravnoj državi i pravdi, a zapravo se radilo samo o kratkoročnoj stabilizaciji ovdašnjeg političkog poretka. Time što se Kosovu uskraćuje vizna liberalizacija, ne kažnjava se politička elita zemlje, već običan narod", rekao je Kurti.\nNavodeći da Kosovo vidi kao zarobljenu državu, lider Samoopredeljenja je naglasio da su u to zarobljavanje države umešani državno tužilaštvo, policija, kompletno pravosuđe, tajne službe i pojedini preduzetnici.\nKurti je dodao da je spreman da se bori protiv organizovanog kriminala i korupcije na visokom nivou, i protiv monopola oligarhije na Kosovu, ali da je, da bi ta borba bila uspešna, potrebna podrška međunarodne zajednice.\nUpitan kako, ako bude izabran za premijera, zamišlja kohabitaciju sa predsednikom Hašimom Tačijem kojeg je označio kao glavnog odgovornog za zarobljavanje kosovske države, Kurti je rekao da to "svakako neće biti jednostavno".\n"Najbolje bi bilo kada bi se gospodin Tači povukao sa mesta predsednika i uopšte iz politike. Taj predsednik je raspravom o razmeni teritorija upropastio ugled naše države. Posle oslobođenja od srpske okupacije 1999. godine i proglašenja nezavisnosti 2008. godine, poteban nam je i treći rez, u kojem će korumpirani političari poput Tačija biti uklonjeni iz javnog života ove zemlje", ocenio je Kurti.\nPrema njegovim rečima, korumpirani političari u Prištini spremni su da, kako bi zaštitili svoje bogatstvo, ugroze i tradicionalno dobre odnose Kosova i SAD.\n"Američka ambasada u Prištini bila je u prošlosti redovno merodavni faktor prilikom formiranja kosovskih vlada... Tako je bilo, ali u poslednje vreme naši su vladajući političari dokazali da su u stanju da upropaste i u suštini odlične odnose Kosova sa Sjedinjem Državama, samo da bi spasili svoju korumpiranu politiku. Kada je u pitanju njihov novac i njihovo bogatstvo, postaju neposlušni i prema SAD. Kakvo iznenađenje...", rekao je Kurti.\nUpitan za zalaganje Samoopredeljenja za ujedinjenje Kosova i Albanije, Kurti je rekao da "poštuje i voli" Kosovo, ali da su njegov jezik, kultura i istorija albanski, te da je reč o jednom narodu sa dve države, i da bi i dalje voleo kada bi postojala mogućnost održavanja referenduma na Kosovu i u Albaniji o ujedinjenju.\n"Ustav nam zabranjuje priključenje nekoj drugoj državi. To je u suprotnosti sa drugom odredbom istog ustava, u kojoj je Kosovo definisano kao suverena država. Zato bismo voleli da imamo pravo na takav referendum. Ali nećemo zbog toga započinjati novi balkanski rat. Želimo da to postignemo na miran, demokratski i ustavan način", rekao je Kurti.\nKurti se, ipak, nije saglasio sa ocenom da bi Samoopredeljenje moglo da se opiše kao levičarska nacionalistička partija.\n"Mi smo socijaldemokratska partija. Ako kod nas nalaze tragove patriotizma, to je pre antikolonijalni patriotizam. Nema nikakve veze sa onom vrstom nacionalizma kakvog danas tako često vidimo u EU. Reč je o ravnopravnosti", rekao je lider Samoopredeljenja.\n: EU očekuje nastavak reformi na Kosovu i dijaloga sa Beogradom\n: Borel: Sporazum Srbije i Kosova prioritet, status kvo neodrživ\n: Samoopredeljenje pobednik izbora na Kosovu\n: Ankete daju prednost Demokratskom savezu Kosova, slede Samoopredeljenj\n: Raspuštena Skupština Kosova\nUNESCO predata nominacija za Rezervat biosfere Mura-Drava-Dunav u pet dražava\nBSF: Potreban veći angažman EU na Zapadnom Balkanu\nApel da se obustavi ilegalno proterivanje izbeglica na migrantskoj ruti kroz Balkan\nLideri EU bez saglasnosti o pitanju proširenja, pregovori se nastavljaju\nŠta je dogovoreno oko Bregzita\nPostignut dogovor o Bregzitu\nUčesnici BSF pozvali EU da ne odlaže pregovore sa Skopljem i Tiranom\nPoslednji pokušaj V4 da anulira francuski veto na proširenje\nEP planira da nova EK stupi na dužnost 1. decembra\nKineska nadzorna tehnologija u zemljama osetljivim na zloupotrebu


U FBiH neuvezano 750.000 godina radnog staža – Visokoin.com\nZaključno sa 2014. godinom u Federaciji BiH /FBiH/ radnicima je neuvezano oko 750.000 godina radnog staža, podaci su Sindikata, dok su procjene vlasti da je riječ o duplo manjem vremenskom periodu.\nFederalni ministar rada i socijalne politike Vesko Drljača izjavio je da su za uvezivanje staža, ako se doprinosi budu uplaćivali na zakonom garantovani minimalac, potrebna 452 miliona KM, piše današnje sarajevsko “Oslobođenje”.\nPredsjednik Upravnog odbora Udruženja poslodavaca FBiH Safudin Čengić izjavio je da je prije bilo kakvog definisanja zakona potrebno imati principe na koji način i kome uvezivati radni staž. On je dodao da je banalna situacija da vlasti krše zakone iako su one te koje treba da ih sprovode. “Najgore je što niko nema odgovornost, neuplaćivanje doprinosa je krivično djelo, a niko ne pokreće to pitanje”, upozorio je Čengić.


Proglašeni pobednici takmičenja "Saint-Gobain Rigips Trophy Srbija i Crna Gora 2011" - Gradjevinarstvo.rs\n21.11.2011. | E-kapija\nNa svečanosti povodom takmičenja za najlepši enterijer izveden "Rigips" materijalima "Saint-Gobain Rigips Trophy Srbija i Crna Gora 2011", koja je održana 18. novembra 2011. godine u rezidenciji ambasade Francuske, izbrani su predstavnici Srbije i Crne Gore koji će predstavljati svoje zemlje na Internacionalnom takmičenju u Londonu 2012. godine.\nOrganizator ovog takmičenja je "Rigips", pod okriljem firme "Saint-Gobain", najvećeg proizvođača građevinskih materijala na svetu. Cilj manifestacija je da promoviše projektante i izvođače "Rigips" enterijera.\nU užem izboru za najlepši enterijer je bilo 45 projekata iz Srbije i 6 projekata iz Crne Gore. Predstavnici Srbije u Londonu će biti Muzej jugoslovenske kinoteke, Dom omladine Beograda, Narodna biblioteka Srbije, Bioskop "Arena Cineplex" i apartman u Novom Sadu. Predstavnici Crne Gore biće Muzička škola "Dara Čokorilo", "Mall of Montenegro", "Hotel Sveti Stefan" i "City Kvart" apartmani.\nProgram svečanosti povodom proglašenja pobednika vodio je Aleksandar Grujić, direktor "Rigipsa". Okupljenima se obratio i ambasador Francuske u Srbiji Fransoa Gzavije Denio, kao i potpredsednik Vlade Srbije Božidar Đelić.\nDogađaju su prisustvovali predstavnici ambasada, dekani i profesori fakulteta, predsednici strukovnih saveza, arhitekte, izvođači i investitori.\nPrefabrikati od gipsa Ploče od gips-kartona i gipsa Spušteni plafoni - sistemi sa ramom i pločama - sa nevidljivom rešetkom Pregradni zidovi - sistemi ram i panel Protivpožarni pregradni zid\nPre nego što se donese odluka vezana za implementiranje staklene pregrade u komercijalnom ili rezidencijalnom prostoru, dobro je znati kako i na koji način izabrati adekvatan proizvod i...\nKompanija Domis Enterijeri d.o.o. uvozi i prodaje materijal za završne radove u građevinarstvu. Ponuda podrazumeva širok asortiman potreban u izgradnji i opremanju prostora. Tu su proi...\nNove serije Marazzi granitne keramike u firmi...\nDakom International uvoznik je proizvoda italijanske kompanije Marazzi, koja predstavlja vodeći brend u industriji keramike. Sa više od 5.500 proizvoda Marazzi je u mogućnosti da odgovo...\nNajnovija generacija vodootpornih podova - Sp...\nNajnovija generacija vodootpornih podova Spc Fortika predstavlja kompozit plastike i kamena. Proizvodi se odlikuju jednostavnim sistemom instalacije sa pet slojeva ukupne debljine 5mm, ...\nKompanija Tarkett, svetski lider u podnim oblogama, pruža podršku arhitektama, dizajnerima enterijera i Tarkett partnerima u prodaji. Posetite ih u novom Showroom-u u Beogradu gde ćete ...\nTarkettovi podovi u vrtiću Čarolija u Svilajn...\nNedavno je zvanično otvoren vrtić "Čarolija" u Svilajncu. Radove na izgradnji ovog objekta finansirala je Fondacija Novak Đoković. U okviru većine realizovanih projekata ove Fondacije p...\nNovo u Ilgradu - AGGLOTECH arhitektonski tera...\nGodine 2019. kompanija Ilgrad započela je saradnju sa najvećim proizvođačem teraca u Evropi, kompanijom AGGLOTECH® architectural terrazzo. AGGLOTECH teraco je gotov proizvod sa višedece...\nTarkett proizvodi sa Cradle to cradle® sertif...\nTarkett, kao lider u proizvodnji podova teži da doprinese kvalitetu vazduha u prostoru i kreira podove za zdrav život. Inspirisani Cradle to Cradle® principima, Tarkett za svoje proizvo...


Preminuo brat poznatog palestinskog militanta usled povreda\nTanjug 15. maja 2022. 12:17\nTEL AVIV – Palestinski napadač Daud Zubeidi, brat poznatog palestinskog militanta, preminuo je danas, nakon što je teško povređen u sukobima sa izraelskim snagama, saopštila je izraelska bolnica u kojoj je dobio pomoć.\nZubeidi je ranjen u sukobima sa izraelskom vojskom u gradu DŽenin u petak na Zapadnoj obali.\nOn je bio brat Zakarije Zubeidija, zatvorenog palestinskog ekstremiste koji je neko vreme bio jedan od najtraženijih begunaca, pošto što je pobegao iz strogo čuvanog zatvora prošle godine, ali je uhvaćen i ponovo se našao iza rešetaka.\nPolicija je saopštila da je pripadnik (47) specijalne jedinice izraelskih komandosa ubijen u tim sukobima.\nDaud je bio u izraleskoj bolnici Rambam, gde je bio uspavan i stavljen na respirator, a preminuo je danas.\nAP podseća da Izrael nedeljama sprovodi racije u DŽeninu i ostalim delovima Zapadne obale, nakon niza palestinskih napada na Izraelce, u kojima je ubijeno 20 ljudi.\nUbijeno je više od 30 Palestinaca, većina od njih je učestvovala u napadima ili sukobima sa vojskom, a među ubijenima je bila i jedna žena i dvojica slučajnih prolaznika.


Sa američkim partnerima radimo na pitanjima u vezi sa BiH - BIGportal.ba\n19 Septembra, 2020 19 Septembra, 2020 064\nEvropska unija vrlo tijesno sarađuje sa američkim partnerima s kojima dijeli iste prioritete i poglede na budućnost Bosne i Hercegovine, a ta saradnja od suštinskog je značaja u pokretanju BiH prema naprijed i provođenju reformi – poručio je specijalni predstavnik Evropske unije za zapadni Balkan Miroslav Lajčak.\nKada ste aplicirali za članstvo u EU, februara 2016. godine, napravili ste veliki iskorak i stratešku odluku da se nedvosmileno zaputite na put integracije u EU. Od tada, Vijeće EU usvojilo je jasnu mapu puta, uključujući i 14 ključnih prioriteta za državu kako bi se kretala naprijed na tom putu. EU je snažno angažovana u BiH s ciljem podrške vlastima vaše zemlje kako bi proveli tu agendu. Naši ljudi na tome rade u Sarajevu, Banjaluci i Mostaru – rekao je Lajčak.\nEU, naveo je, ima direktan interes kada je sudbina njenog najbližeg susjedstva u pitanju. Promoviše evropske vrijednosti i standard, te ulaže značajna sredstva da bi se pomogao razvoj regiona u skladu s evropskom perspektivom.\nS novom Evropskom komisijom i visokim čelnicima EU, imamo jasno opredjeljenje, zapadni Balkan će biti u centru pažnje EU. Nova metodologija proširenja, kao i odluka da se otvore pregovori o pristupanju Albanije i Sjeverne Makedonije, koja je davno trebala biti donesena, imamo jasno svjedočenje da je naš interes za region obnovljen – rekao je Lajčak.\nKomentarisao je povezivanje nezavisnosti Kosova sa Republika Srpska, navodeći da dijalog Beograda i Prištine ima za cilj da doprinese stabilnosti cijelog regiona.\nKao takav, mi očekujemo da svi politički lideri zapadnog Balkana aktivno podržavaju proces, a to znači i da se suzdržavaju od bilo kakvih izjava koje nepotrebno doprinose političkim podjelama i negativno utiču na dobrosusjedske odnose u region – naglasio je Lajčak te dodao da je, što se BiH tiče, pozicija EU uvijek bila jasna, da podržava suverenitet, teritorijalni integritet i političku nezavisnost.\nIzlaznost je bila visoka, a sve su pratili međunarodni i domaći posmatrači, akreditovani pri Državnoj izbornoj komisiji. Ohrabrujuće je da je novoformirana koalicija potpisala dokument kojim potvrđuje spoljnopolitičku orijentaciju zemlje i evropski put. Očekujemo da ovo opredjeljenje bude jasno prezentovano u programu vlade – istakao je Lajčak.\nSpremni smo nastaviti raditi sa svim akterima u tom pravcu – poručio je Lajčak.


Distribucija Sinopharma koji je kupila FBiH kreće naredne sedmice po kantonima - Hronika.ba\nČerkez: Potrebno je imati snažnu kampanju, a ona nije samo poziv: "Dođite da se vakcinišete", nego znači približiti svakom stanovniku efikasnost vakcine!\nFederalno ministarstvo zdravstva danas je dobilo od Agencije za lijekove Bosne i Hercegovine odobrenje za korištenje kineskih vakcina Sinopharm, pola miliona, koje su dopremljene u našu zemlju prije šest dana, a koje je naručila Federacija BiH, potvrdio je Goran Čerkez, pomoćnik federalnog ministra zdravstva.\n– Tek smo danas dobili od Agencije za lijekove BiH odobrenje za upotrebu Sinopharma. To znači da u narednoj sedmici počinje i njena distribucija, ali i drugih vakcina. Ono što je jako bitno reći, kantoni zajedno sa Federacijom prema određenim formulama dobijaju procentualno te vakcine. Kada govorimo generalno o procesu imunizacije, mi možemo reći da očekujemo da to bude puno bolje. Očekujemo da kantoni puno više ulože truda u približavanju značaja vakcinacije prema svakom stanovniku Bosne i Hercegovine, kroz promocije, kroz direktne kontakte porodičnih ljekara. Kroz decentralizaciju davanja vakcina, odnosno, vakcinalnih punktova koji bi trebali biti što više na terenu, da bude veća dostupnost svakom stanovniku da primi vakcinu – govori Čerkez i dodaje:\n– To mogu biti domovi zdravlja i drugi prostori koji se proglase takvim mjestima uz svu sigurnost. Mobilni timovi mogu se formirati. To je nešto što stvara dostupnost svakom čovjeku da ima vakcinu na svom pragu. Prema tome, to je i naredbom jasno definirano, rečeno, da se proširi način imunizacije, da traje od osam do 20 sati, sedam dana, da ljudi koji rade imaju pristupa vakcinaciji. Potrebno je imati snažnu kampanju, a ona nije samo poziv: “Dođite da se vakcinišete”, nego znači približiti svakom stanovniku efikasnost vakcine.\nPrethodni članakZapošljavanje je najveći problem za mlade ljude u BiH\nNaredni članakDJ Mahmut Orhan i „Divanhana“ ispod Plivskog vodopada


Bijonse postaje vlasnica NBA kluba? – The PRESTIGE\nSport 02.08.2017. bijonse, nba\nAko je suditi po pisanju američkih medija, pevačica Bijonse uskoro bi mogla da dio svog bogatstva uloži u NBA klub iz Hjustona\nDavne 1993. „rakete“ je kupio Lesli Aleksander, a iako je krajem juna ekipi pridodat Kris Pol, dotadašnji plejmejker Los Anđeles Klipersa, kako bi sa Džejmsom Hardenom činio ubojiti tandem, Hjuston je sada na prodaju.\nMeđu zainteresovanima za vlasništvo nad klubom vrijednim više od dvije milijarde dolara je, navodno, i Bijonse, koja pokušava da okupi oko sebe tim ljudi koji bi izdvojio toliko novca i preuzeo Roketse.\nOstvari li se njena ideja, ona bi se ona svrstala u red kolega koji imaju manji ili veći udio u vlasništvu NBA klubova: Ašer je ušao u vlasničku strukturu Klivlend Kavalirsa 2005, Neli u Šarlot Hornetse 2004, dok su bili Bobketsi, a Džastin Timberlejk je uložio sredstva u „grizlije“ iz rodnog Memfisa.\nČikago Bulsi nude Teodosiću višegodišnji ugovor\nAlibaba glavni sponzor Olimpijskih igara do 2028.\nNajskuplji španski fudbaler u istoriji odlazi iz Reala\nATP uvodi novo pravilo: Muški tenis više neće biti isti\nZa mlađeg Azara Arsenal nudi 17 miliona, a Borusija traži duplo više


Svaki treći nastavnik u Srpskoj pristaje na vakcinaciju - NOVI GLAS\nTako u školama u RS za “Nezavisne” kažu da je dosad oko 30 odsto zaposlenih zainteresovano da primi vakcinu protiv kovida-19, dok će se u srijedu, kada je krajnji rok za dostavu spiska, znati tačan broj prosvjetnih radnika koji pristaju na vakcinaciju.\nU Ministarstvu prosvjete i kulture RS su za “Nezavisne” naveli da su zaprimili dopis Instituta za javno zdravstvo RS kojim se traže informacije o radnicima vaspitno-obrazovnih ustanova zainteresovanim da prime vakcinu.\n“U skladu s tim smo zatražili od škola da dostave spisak zaposlenih koji su zainteresovani da prime vakcinu. Ministarstvo će spiskove dostaviti Institutu, koji će preduzimati dalje aktivnosti po ovom pitanju”, naveli su u resornom ministarstvu.\nMilorad Nadaždin, predsjednik Aktiva direktora osnovnih škola hercegovačke regije i direktor OŠ “Sveti Vasilije Ostroški” Trebinje, je kazao da dosad nisu vodili razgovore o ovoj temi na nivou Aktiva, ali da je u OŠ “Sveti Vasilije Ostroški” Trebinje, u kojoj je on direktor, obavještenje resorne ministarke izloženo na oglasnoj tabli.\n“Primijetio sam da već ima kolega koji su se potpisali za vakcinaciju. Vidjećemo do srijede, kada moramo predati spisak”, kazao je Nadaždin.\nDuško Đurić, predsjednik Aktiva direktora srednjih škola semberske regije, za “Nezavisne” je rekao da su zaprimili dopis Doma zdravlja, koji vrši prikupljanje informacija o broju zainteresovanih za vakcinaciju.\n“Već ima solidan broj zainteresovanih za vakcinaciju, po školama se zasad procenat kreće oko 30 odsto, a vjerovatno će taj postotak biti i veći”, zaključio je Đurić.\nProces vakcinacije medicinskih radnika nastavljen je u RS te je tako juče u Bolnici “Srbija” u Istočnom Sarajevu vakcinisano 27 medicinara u kovid odjeljenju, a vakcinacija je počela i u Univerzitetskoj bolnici Foča, gdje je juče vakcinisano 40 zaposlenih u kovid odjeljenju.\nImunizacija je juče počela i u dobojskoj bolnici “Sveti apostol Luka”, a u planu je da za dva dana, juče i danas, bude vakcinisano 80 zdravstvenih radnika u kovid odjeljenjima.\nMuškarac uhapšen zbog prijetnji: Prišao policajcu i uperio mu pištolj u glavu, pa pobjegao


Hejg: Moguće delovati u Siriji bez odobrenja UN\nBritanski šef diplomatije Vilijam Hejg ocenio je danas da je "moguće" odgovoriti na upotrebu hemijskog oružja u Siriji bez odobrenja Saveta bezbednosti UN, ali je odbio da daje detalje o vojnim opcijama koje razmatraju zapadne zemlje.\n"Da li je moguće odgovoriti na upotrebu hemijskog oružja bez potpunog jedinstva Saveta bezbednosti UN? Rekao bih da jeste, inače bi moglo da bude nemoguće odgovoriti na takve zločine i smatram da to ne bi bila prihvatljiva situacija", rekao je Hejg u intervjuu za Bi-Bi-Si (BBC).\nHejg je naveo da Savet bezbednosti nije bio jedinstven o Siriji, da nije preuzeo odgovornost u odnosu na Siriju, jer da jeste bilo bi više šansi da se okonča taj konflikt do sada.\nRusija i Kina ranije su se usprotivile mogućoj zapadnoj vojnoj intervenciji u Siriji zbog navoda o tome da su snage sirijskog predsednika Bašara al Asada upotrebile hemijsko oružje u napadu na pobunjenike kod Damaska prošle srede.\nHejg je ponovio da je uveren da su sirijske vlasti upotrebile hemijsko oružje 21. avgusta u predgrađu Damaska i ocenio da bi intervencija bila moguća iz "humanitarnih razloga".\nHejg je ponovio da inspektori UN koji su danas krenuli u inspekciju lokacije gde je navodno upotrebljeno hemijsko oružje kod Damaska, dolaze "vrlo kasno". On je rekao i da im je pristup vrlo ograničen, na nekoliko sati kao i da ga organizuju Asadove vlasti.\nAktivisti i Lekari bez granica javili su da je više od 300 ljudi ubijeno u artiljerijskom napadu vladinih snaga u sredu, kada je upotrebljen i otrovni gas. Vlasti u Damasku demantuju da su izvršili napad sa otrovnim gasom.


Brnabić: Mnogo ćemo izgubiti ako nasjednemo na provokacije Prištine - BIGportal.ba\n24 Septembra, 2021 24 Septembra, 2021 066\nPremijerka Srbije Ana Brnabić izjavila je u Njujorku da je Srbija mnogo toga postigla u prethodnom periodu i da zato ne smije da nasjeda na provokacije Prištine, ali i da mora pozvati sve partnere da reaguju kako bi se sačuvao mir.\nImamo toliko toga da izgubimo i zato ne smijemo da nasjedamo na prvokacije, ali moramo da damo jasnu poruku svim našim paratnerima, koliko god se ne slagali po pitanju Kosova i Metohije, da su važni mir i stabilnost i da reaguju na vrijeme, kako ne bi dalje dovodili u opasnost mir i stabilnost i sve ono sto smo gradili do sada – poručila je Brnabićeva u izjavi za srpske medije u Njujorku, gdje predstavlja Srbiju na zasjedanju Generalne skupštine UN.\nRekla sam mu da ne možemo da se složimo, ali da mislim da je potrebno da prate šta se dešava i koji su potezi Prištine, i da li Priština poštuje međunarodne sporazume, a pogotovo one pregovarane pod okriljem EU čiji je garant, kao što je Brisleski sporazum i kada će biti formirana ZSO i da li Briselski sporazum još važi ili ga nema, da bi znali kako da se ponašamo, u skladu sa tim – kaže Brnabićeva.\nSamo sam željela da im skrenem pažnju da se situacija usložnnjava iz dana u dan i da ih molimo da se umiješaju i vide šta se dešava, i da pomognu da se sačuva mir i stabilnost – navela je Brnabićeva.\nNaglasila je da je izuzetno važno da svijet to čuje i da uputi poruku, prije svega, onima koji će biti zainteresovani za ono što ima da kaže – da li će Srbija poslati poruku mira i stabilnosti ili će odgovoriti na jedan drugačiji način za sve ove provokacije.\nPriština samo želi da nas isprovocira da bi odgovorili na jednak način – kaže premijerka Srbije.


Sremska Mitrovica - Strukturirani dijalog\nSD: Lokalna inicijativa u Sremskoj Mitrovici\nU ponedeljak 25. juna se realizovala lokalna inicijativa u Sremskoj Mitrovici. Lokalni koordinatori za strukturirani dijalog iz Sremske Mitrovice Biljana Matić i Nenad Radmanović su organizovali zajedničku akciju mladih i donosioca odluka. Akcija je imala za cilj da se mladi upoznaju sa donosiocima odluka, da zajedno nešto urade za svoje grad, kao i da razgovaraju o problemima sa kojima se suočavaju i kako mogu da doprinesu razvoju politika za mlade u gradu Sremska Mitrovica.\nAkcija je organizovana na gradskoj plaži, mladi i donosioci odluka su prvo zajedno čistili plažu i uklanjali đubre koje je u okolini i tom prilikom se upoznavali kroz rad u dvoje. Nakon toga su pristupili zajedničkom spremanju hrane i razgovoru o problemima mladih, a nakon toga su uz zajednički obrok razgovarali o uređenju grada i politikama za mlade. Događaju su prisustvovali gradonačelnik grada Sremska Mitrovica, predsednik Skupštine grada, članovi gradskog veća, načelnik uprave, načelnici odeljenja, direktori gradskih javnih preduzeća.\nZajedničkom akcijom čišćenja, upoznavanja i zajedničkog rada i diskusije je pokrenut mehanizam strukturiranog dijaloga u Sremskoj Mitrovici. Ovo je prvi korak ka kontinuiranom zajedničkom radu mladih i donosioca odluka u zajedničkom kreiranju omladinskih politika.


U Srbiji se u 2019. godini očekuju velike investicije koje će našim ljudima doneti mogo novih radnih mesta, a privredi visoke tehnologije u proizvodnji. To je u intervjuu za agenciju Beta izjavio predsednik Privredne komore Srbije Marko Čadež.\n"Na inicijativu PKS domaće kompanije će, kao i strane, ubuduće biti oslobodjene carina na uvoz mašina iz zemalja van EU, odnosno iz onih sa kojima nemamo nultu carinu, a koje predstavlјaju ulog u osnovna sredstva, odnosno osnovni kapital. Takođe, državne subvencije poslednjih godina, osim stranih, dobija sve više domaćih kompanija, na čemu je PKS posebno insistirala", kazao je Čadež.\n"Dualno obrazovanje u srednjim školama, kroz pilot projekte koje realizujemo uz podršku nemačkih, austrijskih i švajcarskih partnera dalo je rezultate i od 2013. udesetostručen je broj đaka koji su u tom sistemu, sa 400 na 4.500. Ti đaci se školuju za 33 obrazovna profila u 80 škola, a u sistem dualnog obrazovanja je uključeno oko 600 kompanija", rekao je Čadež.\n0 #2 Licence — Rodoljub Rabasovic 15-01-2019 14:54\n+1 #1 Rodoljub Rabasovic — Rodoljub Rabasovic 15-01-2019 14:50\nStrane investicije su korisne, ali sigurnije i prakticnije je kupovati Licence. Zato je Jugoslavija Sedamdesetih bila jaka i imala veliki razvoj.


Banja Luka: Dodik sa zvaničnicima iz RS-a o odluci Ustavnog suda - Klix.ba\nBiH Banja Luka: Dodik sa zvaničnicima iz RS-a o odluci Ustavnog suda\nBanja Luka: Dodik sa zvaničnicima iz RS-a o odluci Ustavnog suda\n29.11.2015. u 08:39\nMilorad Dodik Zakon o praznicima RS-a\nPredsjednik Republike Srpske Milorad Dodik razgovarat će danas u Banjoj Luci sa zvaničnicima iz RS-a o odluci Ustavnog suda BiH o odredbama Zakona o praznicima Republike Srpske.\nSastanku, koji je inicirao Dodik, trebalo bi da prisustvuju predstavnici vlasti Republike Srpske, stranaka u Narodnoj skupštini RS-a i u institucijama BiH, saopćeno je iz kabineta Milorada Dodika.\nLideri DNS-a, SNSD-a i SP-a Marko Pavić, Milorad Dodik i Petar Đokić izrazili su ranije na sastanku u Prijedoru jedinstven stav da je odluka Ustavnog suda BiH o Danu Republike Srpske politički akt i zatražili hitno donošenje novog zakona o Ustavnom sudu BiH, kojim bi "sudije stranci bili izbačeni iz ove institucije".\nDodik je nakon sastanka rekao da je Narodna skupština RS-a Deklaracijom iz aprila preventivno djelovala na ovakvu odluku Ustavnog suda BiH i najavio da se za današnji sastanak svih važnih političkih faktora priprema izjava kojom bi trebalo da bude iskazan konsenzus.\n"Za ne više od pet mjeseci, mora da se donese novi zakon o Ustavnom sudu i eliminiše prisustvo stranaca u njemu jer do sada sve ključne odluke su donesene tako što su stranci zajedno sa Bošnjacima glasali i činili većinu od pet", naveo je Dodik.\nDodik je najavio da će tražiti od predstavnika RS-a u zajedničkim institucijama da ne učestvuju u radu dok se ovo pitanje ne riješi.\nOn je naveo da će predložiti da do odlaska stranih sudija bude imenovano dvoje novih sudija iz Federacije BiH, a jedan iz Republike Srpske, tako da bi iz manjeg bh. entiteta bilo ukupno troje sudija, a iz FBiH šest, te da se tek nakon toga predstavnici iz RS-a vrate u zajedničke institucije.\nDodik je ranije rekao da je ovo pitanje oko kojeg treba da se svi okupe i usaglase bez obzira ko je vlast, a ko opozicija.\nUstavni sud BiH utvrdio je u četvrtak, 26. novembra, da je član Zakona o praznicima RS-a koji govori o 9. januaru kao Danu Republike neustavan, te da Narodna skupština RS-a u roku od šest mjeseci taj zakon mora usaglasiti sa Ustavom BiH.\nNarodna skupština Republike Srpske usvojila je ranije Deklaraciju u kojoj se navodi da Dan Republike neće biti ukinut čak i ako Ustavni sud BiH, eventualno, donese odluku kojom bi ovaj republički praznik proglasio neustavnim.\nSastanak je zakazan za 16.30 sati u Palati Republike.\n5h 3min 45\n6h 5min 96\n6h 11min 77\n6h 32min 133\n8h 14min 164


Prodajem vikendicu u Sarajevu koja se nalazi na lokaciji Hum brdo, općina Novo Sarajevo. Vikendica se nalazi na jako mirnoj lokaciji bez gradske buke a ipak u blizni grada.Predmet prodaje jeste vikendica koja se nalazi na zemljišnoj parceli pvršine 1.280 m2 a dimenzije objekta iznose 9 x 8 metara spratnosti prizemlje i sprat. Prizemlje objekta se sastoji od predsoblja, dnevnog boravka sa kuhinjom i trpezarijom, kupatila i wc-a. Sprat objekta se sastoji od jedne velike prostorije površine cca 34 m2 sa otvorenim portalima i balkonima sa dvije strane sa kojih se pruža otvoren pogled. Uz objekat se nalaze i dva pomoćna objekta tipa pecare i hladnjaka.Samo zemljište je izuzetno lijepo uređeno i kultivisano gdje je pored postojeće hortikulture postoji još 108 sadnica raznog voća. Kompletna lokacija je ograđena.Objekat je izgrađen 2010. godine od čvrstih i kvalitetnih materijala gdje je urađena vanjska termo fasada, krov, gdje je predviđeno grijanje na čvrsto gorivo sa razvedenim instalacijama… Objekat posjeduje priključak struje i vode.Cijena vikendice iznosi 120.000,00 KM!!!\nProdaju se ruševna kuća izgrađena na placu od 836 m2. Kuća se nalazi u naselju Lješevo u Opšti ...\nKratki opis: NN Nekretnine ekskluzivno prodaje novu trospratnicu – Nahorevo – Pionirska Dolina ...\nFadila Jahića Španca\nStan je površine 170.3 m2 i nalazi se na V spratu stambene zgrade sa 2 lifta a koja ima ukupno XI s ...\nPorodicno imanje kuca 8x8 sa dva sprata, dvije garaze , podrum i ostava. Kuca sa okucnicom 360 m2 i ...\nSarajevo, Dolac malta - SNIŽENO!\nProdaje se prostran trosoban stan površine 78 kvadratnih metara, smješten u Sarajevu, na području ...


Vučić: Nema dijaloga dok Priština ne povuče protivpravne odluke - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Nema dijaloga dok Priština ne povuče protivpravne odluke\nOn je rekao da će odluka Prištine o dodatnom porezu od 10 odsto na robu iz Srbije ostati na snazi, da se u Evropi nisu mnogo zbog toga uzbudili, a takođe je upozorio da Evroplјani nameravaju da izbace Srbiju energetske mreže za sever Kosova.\n"Građanima Srbije želim da kažem da su teški dani u političkom smislu pred našom zemlјom. Prethodnih dana dobili smo odluke prištinskih vlasti u kojima su protivpravno CEFTA sporazumu povećali porez za robu iz Srbije. Niko se nije iz Evrope naročito uzbudio, osim saopštenja Mogerini", rekao je on.\n"Ono što se sutra dešava je treća stvar - Evroplјani pokušavaju da nas izbace iz energetske mreže za sever Kosova, protivpravno. U nacrtu, predlogu energetskog spora bilo je jasno da mora da se forimara ZSO a onda dve mešovite kompanije na severu koje bi bile prenosnik do albanskog operatera. Pošto nije formirana ZSO, krivicom Prištine, oni to sada nama hoće da otmu, da nam otmu pravo na struju, da izgubimo dalekovode ka Makedoniji, Albaniji, Crnoj Gori", rekao je Vučić.\nŽele da nas izbace, protivpravno, ne uvažavajući naše argumente, upozorava Vučić i dodaje da će ta odluka biti u ponedelјak.\n"U svemu tome mi smo rekli razumemo šta vi mnogi iz Evrope koji ste priznali nezavisnost Kosova, radite protiv Srbije. Borićemo se protiv vas", rekao je Vučić i dodao da će direktorka EMS-a Jovana Matejić imati njegovu punu podršku i da Srbija neće sprovoditi odluke u vezi energetske mreže.\nDodao je da ako hoće da prave takvu vrstu energetskog haosa da će onda imati odgvor Srbije, jer nećemo dati da gaze ni naš narod ni našu zemlјu, kako su to zamislili.\n"Šta onda očekujete od nas. Šta očekujete da se dogovaramo dalјe" rekao je Vučić.\nPonovio je da se jednom mora reći - tačka.\n"Ispunite nešto i onda dođite da razgovaramo. Jer ne možemo mi da ispunjavamo sve, a da vi ne ispunjavate ništa. Morate da ispunite makar nešto što ste potpisali. Makar to pre deset godina. Onda i ono pre pet godina pa da vidimo šta ćemo i kako ćemo dalјe da radimo", podvukao je predsednik Srbije.\nNa pitanje novinara da li je bilo reči o sveobuhvatnom sporazumu Beograda i Prištine Vučić je uzvratio kontra pitanjem - kako se može uopšte pitati o tome, a Priština ne ispunjava ni Cefta, ni Briselski sporazum.\n"O čemu da razgovaramo onda. Ja da učestvujem u bajkama novina ne mogu" rekao je Vučić.\n"Ne znam šta vise da kažem, a posebno mi je čudno i pomalo žalosno to što se neki od njih, ali to su samo neki od njih, nije to ni patrijarh ni većina vladika, najviše vole da se druže sa onima koji su najviše doprineli stvaranju suvereniteta nekih drugih na Kosovu i Metohiji", rekao je Vučić u četvrtak novinarima u Briselu povodom stava Svetog arhijerejskog sabora Srpske pravoslavne crkve o nedelјivosti KiM.\n"To je moj posao, a da se junačim i da šalјem tuđu decu u smrt, i da mi svi oni koji su poslali svoju decu u inostranstvo i obeztbedii ih lepo, a da nečija tuđa deca ginu zato što oni misle da to tako treba, ja u tome da učestvujem neću, a da branim Srbiju, da štitim njenu slobodu, to ću uvek da radim", rekao je Vučić.


Upravo se zavrsila jedna od mojih aukcija, a pobednik je clan koji ima 6 negativnih ocena i to od 5 razlicitih clanova.:facepalm:\nPitam se, zasto je on uopste i dalje clan s obzirom na toliki broj negativnih ocena i kako ja sad, da mu posaljem paket, kad je velika verovatnoca, da ga nece primiti. :-/\nAko odbijem da mu posaljem, mogu da dobijem negativnu, a ako mu posaljem, a on ne prihvati posiljku, platicu duplu postarinu. :hmm:\nPisao sam Limundo timu i objasnio sam, da je najbolje, da mu ne saljem paket, pre uplate, bez obzira, sto sam na aukciji naveo placanje pouzecem, ali da pristajem, da mu posaljem, ako ce Limundo da mi refundira postarinu, a siguran sam da nece, jer su oni sebe potpuno zastitili. :pravila:\novaj clan ima 29 pozitivnih i 6 negativnih, znaci svaka 5-ta ocena mu je negativna. Nekad su sa 3 negativne izbacivali, a sad se ovde i sa 6, a vidjao sam i vise negativnih i dalje trguje. :dislike:\npredlazem Limundu, da, ako vec ne zele da izbacuju takve kupce-prodavce, jer ne zele da smanje broj clanova, bar omoguce, nama prodavcima, da se zastitimo, na taj nacin , sto cemo traziti uplatu unapred


NCR gradi poslovni objekat u Beogradu i zapošljava još 1.500 ljudi | Gde Investirati\nTa kompanija u Srbiji posluje pet godina i do sada je zapošljavala 2.134 radnika, za čije zapošljavanje dobijala podsticaje iz budžeta Srbije.\nPremijer Srbije, koji je prisustvovao potpisivanju ugovora o podsticajima u Vladi Srbije, rekao je da očekuje da kompanija NCR bude jedna od najvećih poslodavaca u Srbiji. On je naveo da se Vlada Srbije “borila” da privuče NCR u Srbiji i da je će i dalje davati toj kompaniji podsticaje za novo zapošljavanje.\nPremijer je naveo da su prosečne bruto plate u NCR u Srbiji 1.000 evra, gde je 60 odsto visokoobrazovanih, znatno više nego što je prosek u zemlji.\n“Podsticaji za otvaranje novih radnih mesta su trostruko korisni – smanjuju nezaposlenost, doprinose povećanju rasta naše ekonomije i doprinose da kompanije koje već posluju u Srbiji šire poslovanje i privlače druge investitore”, rekao je Vučić.\nKompanija NCR planira da izgradi novi poslovni objekat u Beogradu za 18 do 24 meseca.\nNCR postoji 130 godina i globalni je lider u proizvodnji i prodaji uređaja za transakcije novcem i u pružanju usluga koje ih prate.\nGlavni proizvodi su automati za usluge, automati za prodaju, bankomati, uređaji za obradu čekova i računa, skeneri ipotrošni materijal za poslovanje. Za potrebe servisiranja mreže i podrške drugim klijentima u Evropi i na Bliskom istoku, NCR je februara 2012. godine u Beogradu otvorio centar.\nPrevious Beogradska berza: Obveznice podigle promet, Energoprojekt najtrgovaniji\nNext Protest taksista zbog uslova poslovanja: Vladi Srbije i Grada Beograda predato 14 zahteva


Početak pregovora sa EU 2014. godine\nPočetak pregovora sa EU 2014. godine\nPočetak konkretnih pregovora Srbije o članstvu u EU mogao bi da usledi najranije sredinom januara iduće godine.\n„Realnije bi bilo očekivati da će do otvaranja pristupnih pregovora doći tek u martu 2014. godine”, kaže izvor „Politike” u vrhu Spoljnopolitičkog odbora demohrišćanskih poslanika u Bundestagu.\nU krugu odbornika vladajuće koalicije – od čijeg stava zavisi i stav koji će zauzeti kancelarka Angela Merkel idućeg četvrtka, na junskom samitu EU u Briselu, ističe se postojanje principijelne spremnosti da se pregovori sa Srbijom o članstvu pokrenu.\nPoslanici vladajuće koalicije, međutim, i predstavnici opozicije kažu da Srbiji ne može biti dodeljen datum za početak pregovora dok se ne ispune svi neophodni uslovi koji se odnose na primenu Briselskog sporazuma Beograda i Prištine, ali i oni koji su „tehničke prirode”.\n„Pre određivanja datuma neophodne su konsultacije stručnih odbora Evropske komisije i Beograda o redosledu tema pregovora i o scenarijima usklađivanja zajedničkih pozicija”, objašnjeno je u Berlinu i ukazano da nije reč o novom uslovljavanju pregovora s Beogradom, već o ustaljenoj praksi u EU koja je primenjivana kod svih potencijalnih članica.\nKonsultacije radnih grupa Beograda i Brisela još nisu pokrenute, do konačnog usaglašavanja stavova moralo bi da prođe najmanje dva ili tri meseca. Nije realno, kaže se, očekivati da Beogradu bude dodeljen datum početka pregovora pre decembarskog samita EU.\nNa sednici nemačkog parlamenta 27. juna ove godine, poslanici vladajuće koalicije, ipak, izići će u susret Srbiji.\n„Daćemo punomoć saveznoj kancelarki Angeli Merkel da na samitu EU u četvrtak, u večernjim satima ili u petak pre podne, da principijelnu saglasnost za početak pregovora. Naravno, ukoliko Beograd ispuni sve uslove koji se odnose na normalizaciju odnosa s Prištinom – dodeljivanje konačnog datuma za početak pregovora bilo svedeno na ’tehnički nivo’”, rečeno je „Politici” uz objašnjenje da bi jedino preostalo da ministri spoljnih poslova i Evropski komesarijat za proširenje provere (uoči decembarskog samita EU, 10 i 11. decembra ove godine) dokle se došlo u pripremama za početak pregovora.\nTakođe, moralo bi se razmotriti da li ti pregovori mogu da počnu u januaru, ili tek u martu 2014. godine – zavisno od postavljenih i ostvarenih ciljeva.Zacrtana „trasa” je lako objašnjiva: Srbija će – ukoliko odredi svoj plan pregovora preko leta – već u okviru posete parlamentaraca Nemačke i nekih drugih zemalja EU, 11. septembra u Beogradu, moći da doprinese određivanju datuma za početak preliminarnih konsultacija.\nDalji tok će zavisiti od brzine primene implementacije Briselskog sporazuma Beograda i Prištine.\n„Očekujemo da će lokalni izbori na nivou opština severnog Kosova biti sprovedeni u oktobru”, ističu izvori „Politike” i dodaju da usvajanje izborne procedure nije dovoljan dokaz primene briselskog sporazuma:\n„Novoizabrani predstavnici će morati da dobiju odgovarajuća ovlašćenja kako posle izbora njihova imena ne bi ostala mrtvo slovo na papiru.\nSavet Nemaca: Manje obećavajte, više radite\nUz pregršt pohvala za ispoljenu odvažnost u donošenju ključnih odluka koje se tiču implementacije sporazuma s Prištinom i pokretanja inicijativa za usklađivanje domaćih sa standardima EU, nemački poslanici su naveli i konkretne primedbe.\n„Svrsishodnije je da srpski političari manje obećaju i odrede duže rokove za sprovođenje sporazuma, nego obrnuto”, rekao je naš izvor iz nemačkog parlamenta.\nPri tom je naveo dve negativne stavke koje stavljaju dosadašnje uspehe i napredak u zasenak:\n„Prvo, srpska vlada se obavezala da će do 31. maja ove godine dostaviti Briselu detaljni izveštaj dosadašnjeg finansiranja paralelnih institucija na severu Kosova. Taj izvešaj je – pismeno – dostavljen tek prošlog četvrtka, s tronedeljnim zakašnjenjem, a informacije su bile krnje, što će reći nepotpune. Drugo, obećano je da će biti dat konačan predlog za imenovanje novog šefa policije. Umesto toga, navedena su četiri imena među kojima bi trebalo da je i ime budućeg prvog čoveka bezbednosnih struktura u budućoj zajednici srpskih opština.”\nROJTERS RAZOTRKIO BRISEL: EU više nikome ne garantuje članstvo


Investicijom vrijednom 50 miliona konvertibilnih maraka proizvodne mogućnosti kompanije će se povećati čak pet puta, dok savremeni proizvodni pogon Bosnalijeku osigurava reputaciju proizvođača lijekova s najvišim standardima kvaliteta.\nSarajevo, 21.6.2019 - Bosnalijek, vodeća farmaceutska kompanija u Bosni i Hercegovini, svečano je otvorila novi pogon za proizvodnju tečnih i polučvrstih formi lijekova. Objekat, čija površina iznosi gotovo 5.000 m2, ispunjava najviše lokalne i međunarodne regulatorne zahtjeve. Ovom investicijom, vrijednom 50 miliona konvertibilnih maraka, proizvodne mogućnosti kompanije će se povećati čak pet puta, a dodatno će osigurati i nova zapošljavanja.\n„ Naš prioritet je ispunjenje najviših očekivanja korisnika naših proizvoda, što osiguravamo kroz proizvodnju lijekova visoke efikasnosti, sigurnosti i kvaliteta. U skladu s tim, novi proizvodni pogon je savremeno dizajniran i koncipiran. Kao i ostali Bosnalijekovi pogoni, potpuno je usklađen sa zahtjevima EU GMP smjernica, što nam osigurava reputaciju proizvođača lijekova s najvišim standardima kvaliteta", kazao je Nedim Uzunović, direktor Bosnalijeka.\n„Maksimalan godišnji kapacitet proizvodnje iznosit će 34 miliona pakovanja tečnih i polučvrstih formi lijekova, što je petostruko povećanje u odnosu na dosadašnje kapacitete za proizvodnju istih. Kao vodeća farmaceutska kompanija iz Bosne i Hercegovine, Bosnalijek širi poslovanje i nastavlja s ulaganjima kako bismo ostvarili svoju viziju rasta i razvoja kompanije na domaćim i novim svjetskim tržištima", dodao je Uzunović.\nNa današnjoj proslavi povodom otvaranja novog pogona, Bosnalijek je predstavio i novi korporativni slogan „Prvo zdravlje!", kojim ističe svoj krajnji cilj i posvećenost zdravlju prije svega.


Moja ulica, moja mašta\nDanas je puštena u rad online platforma za učešće građana u osmišljavanju javnih prostora u Bosni i Hercegovini - urbanlab.ba, a prve konsultacije u kojima građani i građanke mogu učestvovati tiču se budućeg izgleda javnog prostora Hastahana u općini Centar.\nPlatforma je inovativni virtualni alat koji je razvio Razvojni program Ujedinjenih nacija (UNDP) u Bosni i Hercegovini, a pomaže lokalnim vlastima da prikupe ideje građana za obnovu javnih prostora, poput ulica, parkova, trgova ili zapuštenih lokacija.\nPrva lokalna uprava koja će koristiti platformu centar.urbanlab.ba za prikupljanje mišljenja javnosti o budućim funkcijama jednog javnog prostora je Općina Centar Sarajevo.\nNakon radionice Urban Lab Hastahana održane u septembru 2021. godine, konsultacije kroz www.centar.urbanlab.ba predstavljaju nastavak otvorenog dijaloga u virtuelnom formatu sa ciljem prikupljanje ideja i mišljenja lokalne zajednice o budućnosti Hastahane.\n„Građanima se na ovaj način daje snažniji glas prilikom kreiranja životne sredine. Sva mišljenja, ideje i prijedlozi bit će uključeni prilikom izrade idejnog rješenja prostora Hastahana“, poručio je načelnik Općine Centar Srđan Mandić.\nJavne konsultacije o budućem izgledu i sadržajima Hastahane otvorene su do 10. februara.\nUrban Lab Hastahana dio je inicijative "Re-Imagine: Moja ulica, moja mašta" koju zajednički provode Općina Centar Sarajevo, Razvojni program Ujedinjenih nacija (UNDP u BiH), Grad Sarajevo i Arhitektonski fakultet Univerziteta u Sarajevu.


SEEbiz.eu / ME / Industrija / Na Ministarstvu finansija i Elektroprivredi da se dogovore oko KAP-a\nKombinat aluminijuma KAP Ministarstvo finansija Elektroprivreda Crne Gore EPCG\nDatum objave: 12.04.2012. - 08:46:39\nPODGORICA - Kombinat aluminijuma potrošio je svu električnu energiju čija kupovina je bila pokrivena sa 60 miliona eura državnih subvencija.\nS obzirom da je Kombinat potrošio električnu energiju koju je dobijao po povlašćenim cijenama, otvaraju se pregovori da bi fabrika opstala, piši današnje Vijesti.\nNeimenovani visoki zvaničnik crnogorske Vlade kazao je listu da će u skladu sa zaključkom Skupštine učiniti sve da se održi proizvodnja u KAP-u.\n"Sada je na Ministarstvu finansija i Elektroprivredi da se dogovore šta dalje", objasnio je sagovornik lista.\nS obzirom da KAP mora da troši struju da bi opstao, a Vlada je saopštila da fabrika mora da opstane, a po sadašnjim cijenama metala koji KAP prodaje ne može da obezbijedi novac za plaćanje struje bez subvencija, izvjesne su nove državne subvencije, kalkuliše podgorički dnevnik zaključujući da je otvoreno pitanje kako Vlada to planira da izvede, te da će sve zavisiti od pregovora sa EPCG.\nZa isporučenu električnu energiju po subvencionisanoj cijeni, KAP Elektroprivredi duguje nešto više 30 miliona eura, a sada se razgovara o reprogramu tog duga.\nKAP je prošle godine potrošio 1,4 miliona megavat-sati električne energije koji su koštali oko 65 miliona eura. Od tog iznosa država je subvencionisala 17 miliona, podsjeća list.\nMjesečna faktura KAP-a za struju kreće se između tri i četiri miliona eura, a veći dio računa kada je prodajna cijena metala 2.000 dolara i niže plaćala je, do sada, država mjesečnim iznosima većim od dva miliona eura. KAP je prošle godine plaćao cijenu struje od 26 do 32 eura po megavatu.\nIz Sindikata aluminijuma saopšteno je listu da "trenutna situacija u KAP-u radnike ne ostavlja ravdnodušnima i ako su primanja redovna".\n"Strahujemo za budućnost fabrike, a samim tim i zabudućnost svih zaposlenih i njihovih porodica. Svakome u Crnoj Gori jasno je da KAP ne može raditi bez sopstvenog izvora električne energije. Upravo zbog toga je i izgrađena hidrocentrala Mratinje, i to od sredstava KAP-a i za potrebe KAP-a. Samo u tome pravcu vidimo perspektivu Kombinata aluminijuma. Firma je svedena na 1.185 zaposlenih što je jedan od uslova za profitabilan KAP", kazao je predsjednik tog sindikata Rade Krivokapić.


Predrag Sarapa Biografija - Biografija.org\nNovinar i televizijski voditelj (1969. - )\nPredrag Sarapa je srpski novinar i televizijski voditelj koji od januara 2018. godine vodi jutarnji program „Novo jutro“ na Televiziji „Pink“. Rođen je 1969. godine u Beogradu, gde i danas živi i radi.\nNovinarstvom je amaterski počeo da se bavi još kao srednjoškolac, a kako je u jednom intervjuu kazao, pišući pesme i objavljujući ih u „Književnim novinama“ zarađivao je džeparac. Nakon što je stekao diplomu novinara na Fakultetu političkih nauka u Beogradu, Sarapa je nastavio da radi u „Književnim novinama“, gde je pisao izveštaje, osvrte, komentare i kritike, gde je, kako kaže imao potpunu slobodu u odabiru tema kojima se bavio.\nUsledila je saradnja sa nekadašnjom Televizijom „Politika“ , dok je na Televiziji „YU Info“ od 2001. godine jedno vreme uređivao i vodio autorsku emisiju „Problem“. Nakon što je televizija prestala sa radom, prešao je na „Studio B“ gdje je vodio i uređivao emisiju pod nazivom „Sarapin problem“.\nU novembru 2014. godine Televizija „Pink“ je objavila da će na svom trećem programu emitovati emisiju pod nazivom „Pravac“ koju će, između ostalih voditi Predrag Sarapa. Polovinom januara 2018. godine „Pink“ je počeo s emitovanjem jutarnje televizijske emisije „Novo jutro“, te je zajedno sa kolegama Deom Đurđević, Irinom Vukotić i Živoradom Žikom Nikolićem preuzeo ulogu voditelja.\nSarapa je dobitnik „Povelje za građansku hrabrost“ i nagrade „Dragiša Kašiković“ za doprinos novinarskoj profesiji.\nDetinjstvo, obrazovanje i novinarski počeci\nPredrag Sarapa je rođen i odrastao u Beogradu. Sklonost ka pisanju pokazao je vrlo rano, te je svoje pesme objavljivao u „Književnim novinama“, što je, kaže, bio lep džeparac za jednog srednjoškolca. Povremeno je svirao gitaru, ali nije imao želju niti nameru da se profesionalno bavi muzikom.\nPo završetku osnovne i srednje škole završio je filozofiju, a potom studije novinarstva na Fakultetu političkih nauka (FPN)u Beogradu. Na FPN-u je 1996. godine odbranio magistarski rad na temu „Društvene elite i njihovo poimanje rata i mira, sa posebnim osvrtom na strateške elite u Beogradu“.\nU vreme dok je pisao za „Književne novine“, Sarapa kaže da se nije osećao kao novinar, nego kao publicista, a posebno mu je bilo važno to što nije imao ograničenja u odabiru tema, te je mogao slobodno da se bavi onim što ga zanima. Međutim, nakon što su „Književne novine“ ugašene, počeo je da radi u brojnim redakcijama.\nJedna od njih je Televizija „Politika“, a potom je na nekadašnjem „Yu Info“ kanalu vodio autorsku emisiju „Problem“. Nakon što je televizija otišla pod stečaj, prešao je na „Studio B“ gde je uređivao i vodio autorsku emisiju „Sarapin problem“.\nGosti su mu bili stručnjaci iz raznih oblasti, od lekara, filozofa, istoričara i naučnika, do političara sa kojima je vodio žustre duele. Međutim, 2014. godine požalio se na cenzuru na „Studiju B“, te je preko medija saznao da je njegova emisija ukinuta.\nMnoga novinarska udruženja, kao i kolege novinari stali su u njegovu odbranu kada je zbog kritičkog stava izbačen iz medija u kome je godinama radio. Kolege su ga podržale spontanim okupljanjima ispred zgrade Vlade, ali to nije rezultovalo povoljnim ishodom.\nIpak, na poziv Željka Mitrovića, vlasnika Televizije „Pink“, prešao je u tu medijsku kuću i počeo da vodi emisiju „Pravac“. Sa gostima u studiju je razgovarao o aktuelnim temama, od kulture, ekonomije, društva, do politike i problema koji opterećuju građane Srbije.\nPolovinom januara 2018. godine Televizija „Pink“ je započela emitovanje emisije „Novo jutro“, a jedan od voditelja uz Žiku Nikolića, Irinu Vukotić i Deu Đorđević je i Predrag Sarapa. I ovog puta, jedan od njegovih zadataka je da u studiju razgovara sa poznatim ličnostima iz raznih oblasti, ali pored političara, lekara, istoričara i novinara, Sarapa često u emisiji ima priliku da ugosti pevače, glumce, starlete i učesnike rijaliti emisija koje „Pink“ već godinama emituje na svojim kanalima.\nPrimetno je da su gosti uglavnom ljudi bliski aktuelnoj vlasti, zbog čega ga, između ostalog, kritikuju kolege koje ga pamte kao novinara koji je držao do integriteta, čak i onda kada izneti vlastito mišljenje nije bilo poželjno, nego čak i opasno.\nJedan od redovnih gostiju mu je i aktuelni predsednik Srbije Aleksandar Vučić, prema kome, kažu kritičari, pokazuje pristrasnost koja ne priliči novinaru sa njegovim iskustvom. Da se ne slaže sa njima, Sarapa je pokazao 2018. godine kada je istupio iz Nezavisnog udruženja novinara Srbije (NUNS).\nJavnost je do ove informacije došla nakon što je predsednik NUNS-a Slaviša Lekić podneo predstavku Sudu časti tog udruženja, sa predlogom da se raspravlja o Sarapinom radu. Naime, on je tokom pojedinih emisija izneo pomalo kontroverzne, pa čak i seksističke komentare na račun mlade kolegice koja mu je donela kafu.\nNa pitanje novinara kako komentariše odluku NUNS-a da podnese predstavku kako bi se preispitao njegov rad, Sarapa je odgovorio da uopšte nije upoznat sa time, te da već neko vreme nije član tog udruženja.\nPredrag Sarapa je rođen i odrastao u Beogradu. Premda se već nekoliko decenija bavi televizijskim novinarstvom, o njegovom privatnom životu se vrlo malo zna. Ipak, u jednom intervjuu je priznao da ga svako jutro majka Soka zove na telefon da ga probudi kako ne bi zakasnio na snimanje jutarnjeg programa.\nPoznato je da voli filozofiju, a posebno su mu bliske teorije Zbignjeva Bžežinskog (Zbigniew Kazimierz Brzezinski) i Semjuela Hantingtona (Samuel Phillips Huntington).\nOznake: beogradbiografijanovinarpinkpredrag sarapasrbijavoditelj\nKratke informacije o: Predrag Sarapa\nZanimanje: Novinar i televizijski voditelj\nInstagram: Predrag @ Instagram\nFacebook: Predrag @ Facebook\nTwitter: Predrag @ Twitter


Formiran ekspertski tim: Naložen hitan pregled radnika Poslovne zone Incel Formiran ekspertski tim: Naložen hitan pregled radnika Poslovne zone Incel\nObjavljeno: 23. 7. 2019 u 15:44h\n13. 12. 2019. | 10:19\nU Banjaluci je održan drugi sastanak predstavnika institucija s ciljem definisanja mjera u vezi sa sanacijom kontaminiranog zemljišta u banjalučkoj Poslovnoj zoni Incel.\nMinistarka za prostorno uređenje, građevinarstvo i ekologiju Republike Srpske Srebrenka Golić rekla je da se ovaj problem mora sistemski rješavati.\nOna je rekla da je formiran ekspertski tim i da će sva kontaminirana područja u Incelu biti riješena.\n“U narednih sedam dana ekspertskom timu biće dostupna sva potrebna infrastruktura”, navela je ona i dodala da će za mjesec dana biti poznate smjernice za dalje postupanje.\nGolićeva je istakla da će otpad biti prevezen u zemlje EU – Italiju, Njemačku ili Francusku, jer u BiH ne postoji deponija ili spalionica za ovu vrstu otpada.\nSvi subjekti koji se nalaze u Poslovnoj zoni Incel biće obavezni da snose štetu za učinjeno i moraće da plate sanaciju kontaminiranog dijela.\nPodsjetila je da je UNDP odobrio Srpskoj i FBiH po 300.000 dolara za lokacije koje su identifikovane kao prioritetne.\nOna je navela da je izvršeno uzorkovanje na 21 lokaciji, a uzeta su 52 uzoraka iz zone Energane, te da u podzemnim vodama u Vrbasu nema piralena.\nMinistarka je naglasila da će nakon ovog slučaja biti zatražena istraživanja i na drugim područjima Republike Srpske gdje je postojala hemijska industrija.\nGradonačelnik Banjaluke Igor Radojičić rekao je da je Gradska uprava, zajedno sa gradskim i republičkim institucijama, pripremila plan djelovanja i da će sve što grad utvrdi u istrazi dostaviti MUP-u i Tužilaštvu kako bi se utvrdila krivična odgovornost.\nRadojičić je rekao da je na dva ili tri mjesta, isključivo u krugu Incela, pronađen piralen, te da nema podataka da je kontaminirano područje koje graniči sa Poslovnom zonom.\n“Koncentracija piralena na mjestima gdje je iscurilo ulje je veoma visoka, ali nije duboko u zemlji”, naveo je on.\nRadojičić je rekao da je čitava Poslovna zona pod posebnim nadzorom i da je uzorkovanje provedeno kao preventivna mjera, uz čitav set drugih mjera.\nNaveo je da se druga mjera odnosi na definisanje zabrane vršenja iskopa.\n“Potrebno je ojačati sve organe koji vrše kontrolu. Grad će imati veći broj inspektora”, rekao je Radojičić i dodao da se treći set mjera odnosi na otklanjanje posljedica, a četvrti na zdravstvenu zaštitu.\nOn je naveo i da je naložen hitan pregled svih koji su radili na ovom području unazad 20 godina.


Dizajn Majica - Majice sa Vašim Motivima\nOdelo ne čini čoveka, ali ljudi prenoseći poruku čine brend snažnijim. Ilustracije na majici, unikatna tipografija, doprineće uniformnom poslovnom okruženju.\nAko vam je potreban dizajn majica radi promocije vašeg preduzeća ili za neke druge potrebe, PopArt Studio je tu da premavašim željama osmisli dizajn majice koju će svako sa zadovoljstvom nositi. Važno je naglasiti da se bavimo isključivo vizuelnim dizajnom majica i pripremom za štampu - uslugu štampe majica ne nudimo.\nKvalitet štampe majica\nDo sada se štampa na tkanini odvijala samo sito štampom, a u posledenje vreme štampa majica se obavlja i digitalnom (InkJet) štampom.\nGlavna razlika između digitalne štampe i sito štampe na tkanini je u tome što se u digitalnoj mogu izvesti aplikacije s više boja, tonova i gradijenata i biti predstavljene kao na monitoru, dok su takve mogućnosti u sito štampi veoma male.\nDigitalna štampa daje mogućnost povoljne štampe jedne majice, dok je štampa jedne majice na sito štampi znatno skuplja.\nKvalitet otiska na tekstilu zavisi od mnogo faktora, od mašine, kvaliteta boje, pa do štampača. Tehnologija svakodnevno napreduje, tako da su i sito i digitalna štampa na tekstilu iz dana u dan sve bolje i kvalitetnije.\nDizajn aplikacija na majicama\nDizajn aplikacije koja se štampa na majici može biti kreiran štampom na prednjoj i zadnjoj strani ili samo na jednoj. Ukoliko vam je potreban dizajn za uniformu u vašoj firmi, za promovisanje vaše firme ili za neki drugu namenu, PopArt tim je tu da ispuni vaše zahteve. Pogledajte naš portfolio iz oblasti grafičkog dizajna.\nNaručite dizajn majica\nKada oko sebe imate tim svestranih, vrednih i kreativnih ljudi koji čine vašu kompaniju, sigurni smo da ste ponosni na uspehe koje postižete zajedno. Pokažite svojim zaposlenima koliko cenite njihov doprinos tako što ćete naručiti majice dizajnirane specijalno za vašu firmu, sa ilustracijama koje oslikavaju energiju kompanije i pokazuju koliko je jak vaš timski duh.


Stonoteniseri aktivni već početkom 2017. godine\nStonoteniska 2017. godina počinje u nedelju 8. januara Pojedinačnim prvenstvom regiona za juniore.\nU subotu 14. i nedelju 15. januara Stonoteniski klub Železničar organizuje u Nišu dva turnira B klase za rang listu: najpre za kadete a zatim i za mlađe kadete. Pojedinačno prvenstvo regiona za mlađe kadete na programu je u subotu 21. januara. Sutradan je isto takmičenje ali za seniore. Kvalifikacije za Evropsko prvenstvo su na programu 24. januara. Drugi deo prvenstva u svim ligama počinje 28. januara. Poslednje takmičenje u januaru rezervisano je za juniore – Turnir B kategorije u organizaciji Stonoteniskog kluba Lav u Šapcu.\nEvropsko prvenstvo za igrače i igračice do 21. godine na programu je od 2. do 5. februara. U nedelju 5. februara održava se i Ekipno prvenstvo za juniore. Od 8. do 12. februara je u Olomoucu Otvoreno prvenstvo Češke za juniore i kadete. Jedanaesto ligaško kolo igra se drugog vikenda drugog meseca: 11. i 12. februara. Osim dvanaestog kola prvenstva je u subotu 18. februara u Mladenovcu turnir za rang listu B klase juniora a sutradan isto takmičenje ali za mlađe kadete u Šapcu. Poslednjeg vikenda – 25. i 26. februara – igra se 13. kolo šampionata.\nOd najznačajnijih međunarodnih takmičenja u martu i aprilu – od 9. do 12. marta je Otvoreno prvenstvo Italije za juniore i kadete, dok je Zagiping u Zagrebu od 21. do 23. aprila.\nPolufinala i finala plej-off-a na kojem ćemo dobiti novog ili starog seniorskog klupskog šampiona Srbije u obe konkurencije na programu je u prvoj polovini maja. Juniori i kadeti završavaju sezonu 2016/17 Otvorenim prvenstvom Poljske od 24. do 28. maja a veterani 9. prvenstvom Srbije poslednjeg vikenda u maju.\nTags: Sport stoni tenis sezona 2016/17


Joksimović: ZSO ključ napretka - Politika - Dnevni list Danas\nPočetna » Politika » Joksimović: ZSO ključ napretka\nInteziviranje razgovora Beograda i Prištine kao i uticaj međunarodnih faktora mogu dovesti do pozitivnih pomaka koji bi rezultirali sporazumom, kaže za RTS direktorka Centra za spoljnu politiku Aleksandra Joksimović.\n0Piše: Danas Online/RTS 19. marta 2018. 09.37\nBez obzira što budući sporazum Beograda i Prištine nema još sadržinu treba očekivati da će se nacrti tog sporazuma početi da se pojavljuju iz raznih izvora, rekla je gostujući u Dnevniku RTS-a Aleksandra Joksimović.\n„Jasno je da ćemo u narednom periodu imati značajno intenziviranje dijaloga i da će svi akteri pokušati da izvrše takvu vrstu uticaja koji će omogućiti da dođe do značajnijeg prodora u pregovaračkom procesu, koji bi rezultirao u adekvatnom vremenskom okviru i potpisivanjem sveobuhvatnog sporazuma o normalizaciji odnosa“, kaže Joksimovićeva.\nTehnički dijalog uvek ima ograničeni domet, zbog čega je za rešenje ključan politički dogovor.\n„Bez obzira što su teme iste radi se na učestalosti susreta kako bi došlo do značajnih pomaka. Bez političke volje nemoguće je doći do krajnjeg rešenja, koje se sada najavljuje kao sveobavezujući sporazum o normalizaciji. U ovom trenutku imamo jednu situaciju da je predsednik Vučić politički izuzetno jak, za razliku od Tačija, koji ima značajne političke probleme unutar Kosova“, smatra Joksimovićeva.\nAleksandra Joksimović smatra da je Srbija mnogo dalje odmakla u procesu evropskih integracija i u pregovorima sa Evropskom unijom, a da se napredak u Poglavlju 35 (Odnosi sa Prištinom) konstatno meri kao uslov za dalje otvaranje pregovaračkih poglavlja.\nDirektorka Centra za spoljnu politiku očekuje da će u narednom periodu od međunarodnih aktera koji imaju uticaj na Prištinu, „pritisak biti adekvatan“ kako bi se realizovao deo briselskog sporazuma koji se odnosi na Zajednicu srpskih opština.\n„Što se Kosova tiče, postoje određene vrste značajnih pritisaka kao što je osnivanje Specijalnog suda za ratne zločine i demarkacija sa Crnom Gorom. Međutim, formiranje Zajednice srpskih opština ostaje ključ napretka“, smatra Joksimovićeva.\n„Bez svake dileme reč je o teškim pregovorima koji se polako pomiču u pozitivnom smeru i u narednom periodu ćemo imati inteziviranje razgovora a svi činioci će izvršiti uticaj da do sporazuma i dođe“, rekla je za RTS Aleksandra Joksimović.\naleksandra joksimovic, kosovo


Asad posetio sirijske trupe na frontu u Istočnoj Guti - Sputnjik Srbija\n23:56 23 Oktobar 2019\nAsad posetio sirijske trupe na frontu u Istočnoj Guti\n17:25 18.03.2018 Preuzmite kraći link\nSirijska državna televizija objavila je danas fotografije predsednika te zemlje Bašara el Asada tokom posete trupama na liniji fronta u novoosvojenim oblastima Istočne Gute, blizu prestonice Damaska, prenosi AP.\nNastavak akcije izvođenja civila iz Istočne Gute (video)\nNavodi se da je TV stanica „Ihbarija“ prikazala Asada kako stoji pored tenka, kao i okruženog vojnicima na ulici u regionu u kojem u poslednjih mesec dana traje ofanziva sirijskih vladinih snaga.\nAP navodi da nije jasno gde se tačno u Istočnoj Guti Asad nalazio i da je prikazan kako razgovara sa trupama.\nPrethodno su sirijski državni mediji objavili da su vladine trupe ušle u Sakbu, grad u južnom delu tog područja.\nBašar el Asad, Istočna Guta\n22:53Sud naredio da se dostave dokumenta u vezi sa Trampovim kontaktima sa Ukrajinom\n22:46Srbin optužen zbog kršenja slobodne volje glasača\n22:27Ko su pravi pobednici najzamršenije ratne jednačine na Bliskom istoku\n22:14Tači: Rezolucija o Bitićijima ohrabruje\n21:56Tramp: Mi smo se dogovorili o primirju na severu Sirije, a ne neko drugi


SDFBiH - Održana 45. sjednica VOOSI-a\nOdržana 45. sjednica VOOSI-a\nU prostorijama Saveza distrofičara F BiH, 03. marta 2022. godine održana je 45. sjednica Vijeća organizacija osoba sa invaliditetom Federacije Bosne i Hercegovine (VOOSI), kojoj su prisustvovali predstavnici svih članica Vijeća.\nU radnom dijelu sastanka jednoglasno je usvojen zapisnik sa prethodne sjednice, te se dalje razgovaralo o nominaciji kandidata za člana Komiteta za prava lica sa invaliditetom pri UN-u, o čemu je VOOSI informisan putem dopisa od strane Ministarstva za ljudska prava i izbjeglice BiH. Dogovoreno je da će članice dalje istražiti dostupne informacije i uputstva, te ukoliko bude zainteresovanih da će samostalno pristupiti proceduri apliciranja, a o poduzetim aktivnostima obavijestiti VOOSI zaključno sa 01. aprilom 2022. godine.\nRazgovaralo se o Izvještaju o provedbi Strategije za unapređenje prava i položaja osoba sa invaliditetom u F BiH (2016-2021) te je stav prisutnih da fokus treba biti na implementaciji same strategije u čemu se ogleda njena suština, a ne samo na donošenju i izvještavanju. Dogovorene su aktivnosti u vezi sa pripremom strateškog dokumenta za novo razdoblje (2022-2027) gdje će se insistirati na većoj uključenosti članica Vijeća u radu i izvještavanju.\nPrihvaćeni su amandmani na Prijedlog Zakona o organizacijama i reprezentativnim organizacijama OSI i civilnih žrtava rata F BiH koje je, u saradnji sa predsjednikom VOOSI-a g-dinom Almirom Šahmanijom i predsjednikom KOO KS g-dinom Fikretom Zukom, pripremio zastupnik u Zastupničkom domu F BiH Irfan Čengić, koji ih je i zvanično predložio.\nPredsjednik VOOSI-a je prisutne upoznao sa informacijama kojima raspolaže, vezano za finansiranje organizacija, kao i kriterijima finansiranja saveza-članica VOOSI-a za 2022. godinu, te su dogovorene aktivnosti koje treba poduzeti u cilju definisanja kriterija za bodovanje u vezi sa dodjelom sredstava po osnovu naknada za priređivanje igara na sreću.\nDodatno, usaglašene su aktivnosti u vezi sa pripremom i pokretanjem inicijative vezano za postojeća i planirana zakonska rješenja o osnovama socijalne zaštite.


Respiratori nakon dostavljanja u Sarajevo. (Izvor: Vlada Federacije BiH)\nNovalić mu je na kraćem sastanku, kako je naveo, rekao da „ide nabavka respiratora“.\n„Nisam bio upoznat dok nije bilo u medijima“, kazao je Pehar, a tužilac Džermin Pašić ga je dopunio da su ta sredstva bila iskorištena za nabavku respiratora.\nNovalić, suspendovani direktor FUCZ Fahrudin Solak i direktor firme „F.H. Srebrena malina“ Fikret Hodžić optuženi su za zloupotrebu položaja prilikom pošlogodišnjeg uvoza respiratora, a s njima se sudi i federalnoj ministrici finansija Jelki Milićević, kojoj je na teret stavljen nesavjestan rad.\nNa pitanje Solakove braniteljice Marsele Bajramović, Pehar je rekao da nije bio upoznat da je ugovorom o nabavci respiratora bilo predviđeno da predstavnik Zavoda za javno zdravstvo izvrši kontrolu prilikom prijema respiratora. On je rekao da je to vidio u dopisu iz FUCZ, ali da Zavod uopšte nema stručnjaka koji bi obavio tu vrstu kontrole.\nKao svjedok Tužilaštva saslušana je i Marina Bera, pomoćnica u Federalnom ministrarstvu zdravstva, koja je rekla kako je krajem marta prošle godine iz medija saznala da je smijenjena s dugogodišnje pozicije u Kriznom štabu FUCZ.\nBraniteljica Vidović je pitala svjedokinju da li joj je poznato da je Vlada 31. januara zadužila Federalno ministarstvo zdravstva da je informiše o potrebi za respiratorima i drugoj medicinskoj opremi. Bera je odgovorila da su oni preduzeli aktivnosti po tom pitanju, ali je napomenula da na Kriznom štabu nije bilo riječi o respiatorima.


Evropsko prvenstvo 2020. godine u Budimpešti - Vaterpolo vesti\nPočetna » Nacionalna selekcija » Evropsko prvenstvo 2020. godine u Budimpešti\nEvropsko prvenstvo 2020. godine u Budimpešti\nEvropsko prvenstvo u vaterpolu, u plivanju u zatvorenim bazenima kao i u plivanju u otvorenim bazenima 2020. godine biće organizovano u Budimpešti, prenosi N1. Ovo je prvi put da će sva tri prvenstva u jednoj godini biti organizovana u istom gradu.\nEvropsko prvenstvo u vaterpolu na programu je u januaru, plivanje, skokovi u vodu i sinhorono plivanje u zatvorenim bazenima biće održano u maju dok će u junu biti održan šampionat na otvorenim vodama.\nPre toga, u julu 2018. godine Evropsko prvenstvo u vaterpolu održaće se u Barseloni. Podsećamo, prvenstvo Evrope u glavnom gradu Mađarske održano je i 2014. godine, a tada su naši vaterpolisti u finalu potopili domaćina sa 12:7.\nOznakeEvropsko prvenstvo 2020 Vaterpolo Evropsko prvenstvo u Budimpešti 2020


Ulcinj: BEZ STRATESKOG PLANA PREKO 500 DANA! - Ulcinj info\nLokalna samouprava u Ulcinju nije ispunila svoju zakonsku obavezu da do kraja 2012. godine usvoji Strateški plan opštine. Zbog toga se ona našla na meti kritika Vlade Crne Gore, odnosno ministra za održivi razvoj i turizam Branimira Gvozdenovića.\nUlcinj je vjerovatno jedina opština u zemlji koja još nije donijela Strateški plan.\nIzrada tog veoma značajnog dokumenta je već preko 500 dana u nadležnosti tzv. Opštinske konsultativne grupe za izradu Strateškog plana, kojom je predsjedavao donedavni potpredsjednik opštine Džaudet Cakuli. U toj je grupi bilo preko 30 ljudi, a neki članovi su je napustili zbog neslaganja sa prvom verzijom Nacrta tog dokumenta.\nStrateški plan je morao da prethodi Prostornom planu opštine (PUP) naročito zbog činjenice što je jedino Ulcinj i nijedna druga opština u Crnoj Gori, prepustila Vladi Crne Gore da joj izradi PUP.


Foto: Saša Čavrag Lažno se predstavljao kao radnik Ambasade SAD i uzimao pare za fiktivno zapošljavanje\nIzvor: Saša Čavrag\nSARAJEVO - Policija u Sarajevu uhapsila je K.K. jer je tokom ove godine, doveo u zabludu više osoba lažno se predstavljajući da je zaposlenik Ambasade SAD u BiH i da je osnivač američke firme "Academy" za koju traži radnik kojima je potrebna nostrifikacija diplome o stečenom zvanju u BiH.\n"Tako je od dvije osobe uzeo novac od 5.000 KM, dok je treća odbila dati, nakon što joj je tražio 2.260 KM za fiktivno zaposlenje", saopšteno je iz Tužilaštva Kantona Sarajevo i ističu da vrše provjere za još deset osoba koje bi mogle biti oštećene u ovom slučaju.\n"Osumnjičenom je nakon ispitivanja postupajući tužilac predložio određivanje pritvora Općinskom sudu u Sarajevu", dodaju iz Tužilaštva KS. Policija je K.K. privela po nalogu Tužilaštva KS zbog krivičnog djela prevara.\nUhapšen vozač koji je u Sarajevu vozilom udario pješaka i dijete\n17 maj 2022 @ 12:00\nU saobraćajnoj nesreći teško povrijeđena jedana osoba


Iliev neće o Zvezdi: "Da, imaju fantastičan tim..." - Sportske.net\nIliev neće o Zvezdi: "Da, imaju fantastičan tim..."\nAnalizirajući dešavanja sa 159. "večitog derbija" sportski direktor Partizana objasnio je kako gleda na poređenja timova koje vode Vladan Milojević i Zoran Mirković.\nSnimak TV Partizan - Stojković "dodao" loptu Nikoliću?Snimak TV Partizan - Stojković "dodao" loptu Nikoliću?Posla preko glave - 'Disciplinci' zasedaju u sredu!Posla preko glave - 'Disciplinci' zasedaju u sredu!Četiri nagrade SD Crvena zvezda završile na "Marakani"\nSportski direktor FK Partizan Ivica Iliev gostovao je u emisiji "Specijal Partizanov vesnik" na TV Partizan i tom prilikom komentarisao dešavanja na 159. "večitom derbiju".\nBivši fudbaler crno-belih nije govorio o spornim momentima, suđenje generalno nije želeo da komentariše, već se osvrnuo na igru koju je ekipa Zorana Mirkovića prikazala na stadionu "Rajko Mitić".\nNakon jedne od konstatacija voditelja emisije Iliev je reagovao i objasnio kako nema razloga da se previše komentariše kvalitet Zvezdinog tima, već da je poenta u tome da su "večiti derbiji" pokazali da i Partizan ima dobru ekipu.\n"U svakom našem intervjuu mi pominjemo Zvezdu, meni to izuzetno smeta, zato što ja gledam samo nas i ne želim da pričam o tome. Da, oni imaju fantastičan tim, imaju fantastičan tim i neću da ga omalovažavam. Oni imaju fantastičan tim, oni imaju evropski tim. Ali, šta pokazuju ova dva derbija? Da i mi imamo dobar tim, da i mi imamo kvalitetan tim. Da imamo tim koji ima ozbiljan kvalitet", kazao je Iliev.\nSportski direktor crno-belih potom je objasnio šta mu zapravo smeta kada se prave poređenja između aktuelnog igračkog kadra Crvene zvezde i Partizana.\n"Zašto su neki ljudi besni, zašto nezadovoljstvo? Zato što je napravljeno u medijima da je neko najbolji u poslednjih 25, 30 godina, a da je neko najgori! Kada se stave ta dva zaključka na vagu, trebalo bi da prevagne. Međutim, ja se slažem da neko ima fantastičan tim, fantastičan! Zašto su meni bitna ova dva derbija? Da sada padne sve to negativno što nas okružuje i da kažemo: 'E, ljudi, oni imaju fantastičan tim, ali imamo i mi fantastičan tim!' Zašto su naši igrači odigrali ovako dva derbija? Zato što njih to boli, oni su svesni svog kvaliteta i svesni su da su u najmanju ruku egal", objasnio je sportski direktor crno-belih.\nBilo je reči i o mladom Strahinji Pavloviću i "rezervoaru talenata" koji Partizan poseduje i čega mnogi nisu svesni. Na tu priču nadovezala se ona o kritikama na račun čelnika Partizana i poteza koje povlače.\n"Stalno se spominju samo neke negativne stvari koje su smešne, koje su marginalne i nebitne za funkcionisanje kluba ili igračkog kadra. Spominje se odjednom kako je Partizan oslabljen odlaskom Enakea, a dok je bio u Partizanu niko ga živi nije spominjao. Stalno neka spinovanja i omalovažavanja na svaku odluku ljudi u klubu, a onda dođe teren i sve to razmagnetiše", zaključio je Iliev.\nCrvena zvezda i Partizan remizirali su u subotu uveče (1:1) u 159. "večitom derbiju" odigranom u okviru 24. kola Super lige Srbije. Naredne utakmice "večiti" igraju već u sredu, a rivali će im biti lučanska Mladost, odnosno Radnički iz Niša.


Značaj i efekti iranskog nuklearnog sporazuma\nNuklearni sporazum Irana i svetskih sila postignut u julu okončao je decenije pregovora i zastoja. Američki predsednik ga je pozdravio kao jedno od ovogodišnjih velikih dostignuća.\nSporazumom postignutim u julu se predvidja da američke i evropske sankcije protiv Irana budu ukinute u zamenu za smanjenje obima nuklearnih objekata Tehrana, kako bi se Iran sprečio da razvije atomsko oružje.\nU svojoj najnovijoj, ovomesečnoj proceni [ef medjunarodne agencije za atomsku energiju je naveo da je Iran na pravom putu.\n"Ako je vaše pitanje da li Iran planira da završi svoje pripremne aktivnosti za dve do tri nedelje, ja nemam razloga da u to sumnjam", rekao je Jukia Amano, šef Međunarodne agencije za atomsku energiju.\nTo bi moglo da dovede do ukidanja zapadnih sankcija početkom 2016. Predsednik Barak Obama navodi nuklearni sporazum kao jedan od 10 razloga da bude optimističan dok ulazimo u novu godinu.\n"Uspeli smo da sklopimo snažan sporazum kako bismo sprečii Iran da stekne nuklearno oružje. Zapravo, Iran je već razmontirao hiljade centrifuga koje obogaćuju uranijum", istakao je Obama.\nTaj sporazum je izmenio položaj Irana na svetskoj sceni, kaže Merdad Honsari, istaknuta iranska opoziciona ličnost iz Organizacije za ekonomsku rekonstrukciju i nacionalno izmirenje.\n"To je okončalo izolovanost Irana i stvorilo forum putem kojeg Iran može da se reintegriše u medjunarodnu zajednicu", smatra Honsari.\nTa reintegracija menja regionalnu ravnotežu snaga izmedju šiitima predvodjenog Irana i sunitima predvodjene Saudijske Arabije, koje podržavaju različite strane u gradjanskim sukobima u Siriji i Jemenu.\nZapad je sada angažovan u borbi protiv sunitskih ekstremista poput Islamske države i vidi Iran sve manje kao bezbednosnu pretnju, kaže Honsari.\n"Mislim da se saznanje o tome pojavilo posle nuklearnog sporazuma zajedno sa činjenicom da, kada se osvrnete na ekonomiju i ekonomska pitanja, vidite da je Iran danas, i zbog svog stanovništva i resursa, deo svetskog investicionog tržišta", objašnjava Honsari.\nNajvredniji od tih resursa, nafta, sada je na raspolaganju. Teheran je ovog meseca saopštio da nastoji da privuče investicije u vrednosti od 25 milijardi dolara u više novih ugovora sa stranim kompanijama. Ukoliko sankcije budu ukinute početkom 2016. i nafta i novac će početi da teku.


„Angri birds“ moćni saveznik špijunskih agencija\n„Angri birds“ moćni saveznik špijunskih agencija\nDokumenta koja je obelodanio bivši službenik Nacionalne bezbednosne agencije (NSA) Edvard Snouden,ukazuju da špijunske agencije imaju moćnog saveznika u popularnoj igrici Angry birds, kao i drugim aplikacijama za „pametne telefone“ širom sveta.\nAmerička Nacionalna bezbednosna agencija i britanska GĆQ dobijaju mnogo ličnih podataka preko aplikacija za igrice, mape i društvene mreže, uobičajenih na „pametnim telefonima“ koje poseduje milijardu ljudi, pokazuju dokumenta koja su objavili „Njujork tajms“, „Gardijan“ i „ProPublika“.\nNa taj način prikupljaju se podaci o lokaciji korisnika, seksualnoj orjentaciji, polu, pa čak i političkoj naklonjenosti ili seksulanoj orijentaciji, prenela je agencija AP.\nNajupečatljiviji primer za to je zarazna „Angry birds“, igrica u kojoj se ljute ptičice bore protiv prasića i koja je skinuta 1,7 milijardu puta širom sveta.\n„Tajms“ je preneo da se u jednom izveštaju britanske obaveštajne službe iz 2012. godine navodi na koji način mogu da se „izvuku“ informacije iz telefona, na koje je instalirana ova igrica, koje imaju operativni sistem Android.


NBS i Ekonomski fakultet dogovorili saradnju - U planu zajednički projekti, predavanja, prakse, zapošljavanje... - Edukaplus\nNBS i Ekonomski fakultet dogovorili saradnju – U planu zajednički projekti, predavanja, prakse, zapošljavanje…\nNarodna banka Srbije (NBS) i Ekonomski fakultet u Beogradu potpisali su danas Memorandum o poslovnoj saradnji između dve institucije kojim su utvrđene osnove za dalju saradnju. Memorandum su potpisali guvernerka NBS Jorgovanka Tabaković i dekan Ekonomskog fakulteta u Beogradu Branislav Boričić.\nTabakovićeva je nakon potpisivanja tog dokumenta kazala da Memorandum predviđa organizovanje gostujućih predavanja i prezentacija predstavnika NBS na Ekonomskom fakultetu, ali i njihovo učešće u projektima fakulteta koji se odnose na organizovanje praktične nastave, realizacije zajedničkih radionica i saradnje sa studentima i predstavnicima studentskih organizacija.\nOna je naglasila da je predviđeno i formiranje programa studentske prakse, praćenje rada studenata, kao i formiranje programa zapošljavanja u skladu s potrebama, mogućnostima i poslovnim aktivnostima NBS.\n– Ekonomski fakultet i NBS imaju zajedničke interese i vrednosti. Saradnja omogućava da studenti prošire svoje razumevanje centralne banke, njene uloge i načina funkcionisanja, a Narodnoj banci pruža priliku da istraži nove mogućnosti za prevazilaženje izazova s kojima smo suočeni – kazala je Tabakovićeva.\nOna je naglasila i da će NBS nastaviti sa organizovanjem letnjih praksi za studente, kao i da je posvećena tome da svoju saradnju sa univerzitetima u Srbiji dalje produbi i zasnuje dugoročan odnos partnerstva, podrške i prijateljstva.